Egunkaria aurrera » 2014 » iraila\n‘Egunkaria’: justizia eta erreparazioa\n2014, irailak 21\nJuanjo Alvarez EHUko Nazioarteko Zuzenbidea katedradunak Noticias taldeko egunkarietan idatzitako iritzi artikulua. “Egin dadila justizia betiko”. Hemen artikulua. (more…)\n‘Egunkaria’ eta Espainiako inkisizio fobikoa\nFelix Cañada Vicinay abokatuak Noticias de Gipuzkoa egunkarian idatzitako iritzi artikulua, Gipuzkoako Lurralde Auzitegiak auzi ekonomikoa aztertu duen egunean. “Objetibitaterik eta inpartzialtasunik gabeko polizia txostenetan eta justizia tribunaletan gehiegizko erabilpenean” oinarrituta, Egunkaria-ren bidez euskara eta euskal kulturaren alde aritu izan ziren lagunak “sistemaren etsai” jo direla salatu du. Hemen artikulua. (more…)\nEgunkaria-ko auzi ekonomikoa ondo aztertua du Xabier Gurrutxaga abokatuak (Ormaiztegi, Gipuzkoa, 1955), eta berriki iritzi artikulu luze bat atera du gaiari buruz. Berria-k elkarrizketa egin dio. (more…)\nEpaiketa bai ala ez, epaileen erabakiaren zain\nCarmen Zubimendik Egunkaria-ko auzi ekonomikoa itxitzat jotzeko emandako sententzia, fiskaltzaren helegitea, defentsaren inpugnazioa eta auziko ehunen bat tomo, horiek kontuan hartuta aztertuko du gaur Gipuzkoako Lurralde Auzitegiak epaiketa egin ala ez. Kasua bukatuta dagoela berresten badu, auzia orduan amaituko da. Bestela, epaiketa. 2003an hasi zen hau guztia. “Aski da. Nahikoa sufrimendu izan dugu. Buka dadila”, esan du Iñaki Uriak, auzipetuen izenean, Donostian, hango auzitegiaren aurrean Egunkaria-ren alde elkarteak deitutako bilkuran. Leloa: Epaiketarik ez. (more…)\nZakilixutek, ‘epaiketarik ez’\nAntton Olariagak gaur Berria-n egindako zinta. Handiago ikusteko.\n“11 urteko prozesu honek protesta merezi du”\n2014, irailak 18\nPatxi Baztarrika, Marian Beitialarrangoitia, Kirmen Uribe eta Aizpea Goenaga mintzo dira Berria TBren bideo honetan.\n‘Egunkaria auzia’ ixteko exijitu dute\nEgunkaria-ko auzi ekonomikoan epaiketarik egin ez dadila eskatzeko elkarretaratze bat egin dute gaur Donostiako Auzitegiaren atarian dozenaka lagunek. “Duela 11 urte hasi zen Egunkaria auzia. Nahikoa sufritu dugu”, adierazi du Iñaki Uriak bilkuran zortzi auzipetuen izenean, hedabideen aurrean, eta kasua bukatzeko eskatu du. Bilkurako sei argazki (more…)\nGipuzkoako Auzitegiak ostiralean aztertuko du ‘Euskaldunon Egunkaria’-ren auzi ekonomikoaren epaiketa egin edo ez. Zenbait legelariren arabera, argudio sendoak daude leporatutako delituak preskribatuta daudela ebazteko. Mahai inguruko lau argazki (more…)\nXabier Gurrutxaga abokatuak Egunkaria-ren auzi ekonomikoari buruzko iritzi artikulu bat idatzi zuen larunbatean (irailak 13) El Diario Vasco egunkarian, auzia xehetasun handiz azalduz. Donostiako Zigor Auzitegiak ekainean auzi ekonomikoa itxi izanari ongi deritzo Gurrutxagak, ustezko delituak preskribitutzat jo daitezkeelako. Fiskaltzak helegitea aurkeztu zuen, 2003ko azaroko auto bategatik kasua preskribituta ez dagoelakoan, baina Gurrutxagak, Donostiako Zigor Auzitegiaren epailearen erabakian oinarrituta, dio auto hark Egunkaria-ren itxierarekin duela zerikusia eta ez ekonomikoarekin, eta, gainera, itxierako epaiketan absoluzioa eman zela 2010ean. Horrez gain, Gurrutxagak idatzi du euskal gizartearen gehiengoaren ustez Egunkaria auzia absoluzioarekin itxitzat eman zela eta ezustea litzatekeela orain auzi ekonomikoak aurrera egitea; are gehiago Jaurlaritzak eta Gipuzkoako Aldundiak diru laguntza publikoen iruzurrik eta diru kontuen faltsutzerik ez zela izan esan zutelako. (more…)\nAtxikimendu kanpainaren hasiera\n– ‘Epaiketa gehiagorik ez Egunkaria-ri’ kanpaina, gaurtik (irailak 15, astelehena).\n– Egunkaria-ren alde elkarteak antolatuta.\n– Atxikimendua emateko gunea.\n– Elkartearen idatzia.\nEpaileen saioa epaiketa egingo den ala ez aztertzeko\n– Irailak 19 (ostirala).\n– Gipuzkoako Lurralde Auzitegia.\n– Epaileak: Juana Maria Unanue, Iñigo Suarez de Odriozola eta Maria del Carmen Bildarraz. 3. sekzioko epaimahaia.\n– Goizean hasita.\n– Irailak 18 (osteguna).\n– Egunkaria-ko auzi ekonomikoan epaiketarik egin ez dadila eskatzeko elkarretaratzea.\n– Donostiako Auzitegiaren ataria, Atotxa.\n‘Egunkaria, 11 urte akusatuen aulkian’ mahai ingurua\n– Irailak 16 (asteartea).\n– Gipuzkoako Abokatuen Elkargoko aretoa, Duque de Mandas 11, behea.\n– Hizlariak Iñaki Esparza EHUko Zuzenbide Prozesaleko katedraduna, Juan Jose Alvarez EHUko Nazioarteko Zuzenbidean katedraduna eta Andres Urrutia Euskaltzaindiko presidentea.\n‘Egunkaria, 11 urte akusatuen aulkian’ mahai ingurua egingo dute bihar, Donostian\n2014, irailak 15\nGipuzkoako Abokatuen Elkargoko aretoan izango da saioa, Duque de Mandas 11n, 18:00etan. Hizlariak Iñaki Esparza EHUko Zuzenbide Prozesaleko katedraduna, Juan Jose Alvarez EHUko Nazioarteko Zuzenbidean katedraduna eta Andres Urrutia Euskaltzaindiko presidentea izango dira. Hiru epailek ostiralean aztertuko dute auzi ekonomikoko epaiketa egin ala ez, eta bezperan elkarretaratzera deitu dute. (more…)\n‘Epaiketa gehiagorik ez EGUNKARIAri’; abian da atxikimendu kanpaina\nAtxikimendua emateko gunea. EGUNKARIAren alde elkartearen idatzia da ondorengoa: “Irailaren 19an Gipuzkoako epaileek erabaki bat hartu behar dute: EGUNKARIA berriz epaitu ala ez. Sorrera 2003ko Madrilgo Exekutiboan eta garapena Madrilgo Auzitegi Nazionalean izan arren, Gipuzkoako epaileei erori zaie altzora auzia. Hangoek hasitakoari hemengoek amaiera eman behar, horra hor paradoxa. Euskal gizartetik urruneko epaileek hasi, Euskal Herriko bertako gizartean txertaturiko epaileek amaiera eman behar. (more…)\n‘Egunkaria’-ko auzi ekonomikoko epaiketa ez egiteko eskatuko dute hilaren 18an, Donostian\n2014, irailak 10\nEgunkaria-ko auzi ekonomikoan epaiketarik egin ez dadila eskatzeko elkarretaratze bat izango da bihar zortzi (osteguna) Donostiako Auzitegiaren atarian, Atotxan, 11:30etik aurrera. Juana Maria Unanue, Iñigo Suarez de Odriozola eta Maria del Carmen Bildarraz epaileek hilaren 19an aztertuko dute epaiketa egingo den ala ez. (more…)


Grabaketa data: 1982-07-11\nGaiak: animaliak: behiak , bizimodua , denetarik , elikadura: esnea , euskara , euskara: euskalki desberdinak , feriak , Gerra zibila , jaiak , lana , nekazaritza\n00:46:36 Grabaketa nork entzun behar duen. Herrian ez dago ostaturik. Herriz herri euskaldunen bila ikerlearen ibilera. Uztargile gipuzkoarra ibiltzen zen herrian. Behien lanak. Ez dago tirabira politikorik herrian. Herrian ez dago apaizik, igandeetan Iruñetik datorren apaiz batek ematen du meza. 40 lagun inguru bizi dira herrian. Herriak hutsik gelditzen ari dira.\n00:33:45 Jaiak Sanmartinetan dira. Soinujole bat ekartzen zuten eta orduan jaten zuten ongi, gazteak etxez etxe joaten ziren gosaltzera eta afaltzera. Mus "ilustrauan" aritzen ziren (dirua jokatuz). Asko dantzatzen ziren. Ahaideak etortzen ziren eta haiek ere ahaideen herrietara joaten ziren jaiak zirelarik. Gaur egun bizio gehiago daude. Lehen, igandetan neskak ilun-ezkilak jo ondoren etxeratzen ziren, orain berriz orduan ateratzen dira.\n00:31:10 Donostian hobeki bizi dira industriak daudelako. Herriko jendea hara joan da lanera. Gazteek kotxea dute eta Iruñera joaten dira. Aurtengo lehortea urtetan handiena da. Artoa ereinen balute azkonarrek janen lukete. Gaur eskolan euskaraz ikasten dute. Haien garaian maisua euskalduna zen, hala ere ez zien uzten euskaraz mintzatzen. Soldaduskan "hablad en cristiano" esaten zieten. Eskola utzitakoan peoi ibili ziren diputaziorako. Herrilanetarako lehenagoko eta oraingo makineria. Lehen ez zegoen lan egiteko ordutegirik, egun osoan egiten zuten lan. Igita eta eultzia. Ardorik ia ez zegoen, igandetan eta ostatuan baizik ez zuten edaten. Urdaia eta bakailao lehorra jaten zuten, esne gutxi eta ia ardorik ez.\n00:15:45 Lehen garia ereiten zen, igita egiten zen eta larrainean eultzitu. Orain ia lursail guztiak belar-soroak dira esneak ematen duen dirutik bizi direlako. Behien lanari erabat lotuta bizi dira, ezin dute utzi egun bakar bat ere ez. Lehen lurra laiez lantzen zen, orain traktoreak daude. Lehenengo brabanak idiekin tiratzen zituzten. Belarra segekin ebakitzen zen eta maindirekin ekarri, orain pakak egiten dira. Ez dute oporrik egiten. "tonto jaio eta asto bizi". Herrian lursailak txikiak dira. Udal bat ibar osorako dute.\n00:10:45 Hiztunak grabazioa zertarako den, eta ia ikertzaileak euskalkien "bataz bestekoa" aterako duen galdetzen du. Euskara eskualdez eskualde, herriz herri aldatzen da. Batzuetan pena hartzen dute ezin dutelako elkar ulertu herri hurbiletako euskaldunekin. Herrian euskaldun gutxi daude, hala ere, nahiz eta mintzatu ez, euskaraz ulertzeko gai den jende gehiago dago. Euskarari buruz zein herrirekin ikusten dute ezberdintasuna eta zeinekin berdintasuna adierazten du.\n00:06:45 Egun ez da feriarik egiten, lehenago Irurtzunen izaten zen. Orain etxetik egiten dira erosketak. Iruñean, Elizondon eta Auritzen oraindik egiten dira feriak.\n00:04:00 Lehortea dago eta urik ez dago. Behiak jeztea eta pentsua ematea dute lana. Aurten, lehorteagatik soroetan belar gutxi bildu dute. Donostian hobeki bizi dira Latasan ez bezala elurrik egiten ez duelako. Pentsua garesti pagatzen dute eta esnea merke saldu. Copelechekoak dira, Danonek gehixeago pagatzen omen du.\n00:05:50 Hiztunetariko bat gerra garaian leku askotan izana da: Donostian eta abar. Nafar jende asko joan zen Frankorekin, eta Gipuzkoako tertzio bat ere bai. Nafar asko hil ziren Donostia inguruan. Beste hiztuna ez zen gerran izan. 1943 urtean joan zen soldadu. Euskaraz mintzatzerakoan erdal zenbakiak erabiltzen dituzte.


Hendaia archivos - Lasterketak.eus\nIV. COURSE HIRI BESTA LASTERKALDIA – 2018\nIV. HIRI BESTA LASTERKALDIA – 2018 Euskal Besta irekitzeko, abuztuaren 10ean (ostirala), , 5 edo 10 kilometroko lasterketak antolatzen dituzte udal Kirol zerbitzuak eta Herri Kirol Elkargoak. Lasterketa Errepublika plazatik abiatuko da 19:00ean eta helmuga bertan izanen da ere. IZEN-EMATEAK / INSCRIPCIONES: – Hendaia.eus webgunean >aisialdiak>kirolak atalean izen-emate fitxa deskargatu behar duzue; hura bete ondoren kirol zerbitzuan itzuli...\nII. HIRI BESTA LASTERKALDIA\nII. HIRI BESTA LASTERKALDIA Abuztuaren 12an (ostirala), Euskal Besta irekitzeko, 10 kilometroko lasterketa antolatzen dute udal Kirol zerbitzuak eta Herri Kirol Elkargoak. Lasterketa Errepublika plazatik abiatuko da 19:20ean eta helmuga bertan izanen da ere. Izen emateak: – Hendaia.eus webgunean >aisialdiak>kirolak atalean izen-emate fitxa deskargatu behar duzue; hura bete ondoren kirol zerbitzuan itzuli behar duzue, Herriko...\nLA COURSE DE LA PLAGE D’HENDAYE 2012\nEric Bourden Ass OMERIK 9 rue Van Weimann 64122 Urrugne Tél : 06.03.34.36.78 contact@lacoursedelaplagedhendaye.com www.lacoursedelaplagedhendaye.com Informazio gehiago / Más información: www.lacoursedelaplagedhendaye.com ARAUDIA / REGLAMENTO / RÈGLEMENT: Article 1 « La course de la plage d’Hendaye » est organisée le 20 mai 2012, par l’association OMERIK, 9 rue Vagh Weimann, 64122 Urrugne. Article 2 Le parcours...


ZENBAT KALTE EGITEN DUEN IURAMENTUAK, ETA IURAMENTU EGITEKO USANTZAK, ETA NOLA BEHAR DEN LEHEN BAIÑO LEHEN USANTZA\n168 Nola gure lehenbiziko aita hark, gure naturaleza haur, bere bekhatuaz narriatu, arrazatu, eta eritokitu baitzuen, handik gara hain arrenkuratsu, inzirinatsu, eta on behar. Handik gara, ontasunera baiño gaixtatasunera eroriagoak, isuriagoak eta emanagoak. Handik dugu adimenduan itsutasuna, borondatean malizia eta memorian flakotasuna. Handik heldu da halaber, gezur erraitea, elkharren ez sinhestea, eta fidantzia gabe, bethi gogan behartsu ibiltzea. Zein baita kalte handia, elkharren artean bizi behar dutenentzat: hain handia, non gogan behartsu, idurikortsu, eta fidantzia gabe bizitzea, ezpaita bizitze. Bada kalte handi hunen erremediatzeko, ediren zuen Iainkoak bide bat, zein baita iuramentua. Ikhusten duzunean, etzaituztela sinhetsi nahi, eta premia dela sinhets zaitzaten, dagizun orduan iuramentu, dagizun zin, ekhar dezazun zeure erranaren lekhuko Iainkoa, gezurrik ezin derrakeiena, eta gauza guztien berri dakiena.\nEta halatan lekhuko harekin batean eman diazazuten zeure erranean fede eta sinheste. Hunetakotzat erran zuen Iainkoak berak : Dominum Deum tuum timebis, et per nomen eius iurabis. (Dt.6). Izanen zara zeure Iainkoaren beldur, eta eginen duzu haren izenaz iuramentu.\nEztuzu eginen iuramenturik Iainko falsoez, zeren hartan bide gabe ezin ziniazaio egiazko Iainkoari, hari dagokan ohorearen, bertzeri emaiteaz. Zeren nola iuramentu egiten duzunean, ekhartzen baituzu Iainkoa zeure erranaren lekhuko (zeren hura da iuramentu egitea: Iurare est Deum in testem adducere; eta hartan emaiten baituzu aditzera, Iainko hura dela egiatia, eta gauza guztien berri dakiena, zein baita ohore handia Iainkoarentzat); ezta arrazoin eman dakion ohorerik bertzeri. Eta hala iuramenturik egitekotz, egiazko Iainkoaz egin behar da, eta ez bertzela, eta ez bertzez.\n169 Egia da, egin diteke iuramentu, Zeruaz, Iurraz, sainduez, eta bertze kreaturez ere: ez ordea hei Iainkoari dagokan ohorerik emaiten zaiela, halako agurrik egiten zaiela, baiña Iainkoaren kreatura bezala eta Iainkoak hetan parte duen bezala: halatan egin diteke hetzaz iuramentu eta ez bertzela (Vide S. Thom. 2 2ae, q. 89, art. 6 ad 1).\nOrdea badirudi ezen orai lege berrion, ezin egin ditekeiela, neholatan ere, eta nehortzaz ere iuramenturik. Zeren Iainkoak berak erraiten du. Ego autem dico vobis non iurare omnino (Mt. 7). Erran bezate bertzek nahi dutena, baiña nik diotsuet zuei, eztagizuela neholatan ere iuramenturik. Hunen arauaz erraiten du Iondone Iakue apostoluak ere: Ante omnia autem, fratres mei, nolite iurare, neque per caelum neque per terram, nec aliud quodcumque iuramentum. Sit autem sermo vester est est, non non (Jac. 7). Guztien gaiñetik gomendatzen deratzuet, neure anaia maiteak, eztagizuen batere iuramenturik, ez zeruaz, ez lurraz, eta ez bertzez: baiña biz zuen hitzkuntza, solhasa, eta mintzaia: ez, ez, bai, bai. Beraz hunelatan, badirudi, eztela bat ere, eta neholatan ere iuramenturik egin behar. Egia da, hala dirudi, eta hala da. Ezta bat ere iuramenturik egin behar, premiarik eztenean, eta egia bertzela froga ahal ditekeienean. Baiña premia denean, eta egiaren frogatzeko bertze biderik eztenean, egin diteke eta egin behar da iuramentu. Zeren iuramentua bere ethorkiz, naturaz eta izanez Iainkoaren ohoratzeko; eta bere finez, eta intenzionez, egiaren balia arazitzeko eta hauzien eta diferentzien iraungitzeko eta erabakitzeko ordenatua da. Halatan erraiten du errege Davitek: Laudabuntur omnes qui iurant in eo (Ps. 62). Laudatuak izanen dira Iainkoaz iuramentu egiten dutenak. Eta badio Iondone Paulok ere: Homines per maiorem sui iurant, et omnis controversiae eorum finis, ad confirmationem, est iuramentum (Hebr. 6). Gizonék, berak baiño handiagoaz egiten dute iuramentu, eta heken diferentzia guztien fina, eta akhabatzea, iuramentua da. Zeren iuramentura emanez gero, zin eraginez gero, ezin dateke, gehiago hauzirik.\nEta hala gauza ona, saindua, eta Iainkoak berak ordenatua da iuramentua. Ordea hargatik egin diteke bai iuramentuan bekhatu. Zeren gauza ona eta saindua da gorputz sainduaren errezibitzea ere, ordea aditzen da ongi eta sainduki errezibitzen denean, eta ez bertzela. Hala da bada gauza saindua, eta ona, iuramentua ere, ongi egiten denean.\n170 Iuramentuak ongi, zuzentki eta behar den bidean egina izaiteko, behar ditu hirur gauza, hirur lagun eta sostengu: egia, premia eta zuzena. Hala erraiten du Ieremias profetak: Iurabis vivit Dominus, in veritate, et in iudicio et iustitia (Jer. 4). Lehenbizikorik, iuramentua behar da egin, egiaz, eta segurki egiaz, eta ez dudan. Zeren bertzela egiten den iuramentua, den gauzarik eztheusenaren gainean izanagatik ere, bekhatu mortal izanen da.\nGezurrez iuramentu baten egitea, munduak hala ezpadaduka ere, bekhatu handiagoa da, lagunaren onaren ebastea baiño, eta bai edozein emazterekin parte izaitea baiño ere, zeren iuramentuak Iainkoa bera bere presunan utkitzen du, baiña bertze bekhatu hauk, eztiote hain arras emaiten, etzaitza hala hurbiltzen. Iben baleza Errege batek legea, eztioela nehork ere biziaren penan nehori behar-ondokorik emanen, eta guztiarekin ere gertha balekio zenbaiti, emaitera zenbaiti, halakoak bide gabe liazaio Erregeri, zeren haren lege, eta manamendu hautsi baitu. Baiña areago egin liazaio, baldin Errege berari bere presunan eman baliazo. Hala da bada gezurrez iuramentu egitea: hartan Iainkoa bera bere presunan ukitzen da. Zeren Iainkoa izendatuki, gezurraren aithor eta lekhuto ekhartzen baita: zein baita bekhatu handia eta itsusia.\nBeraz hunelatan iuramentu egiten duzunean, lehenbiziko gauza behar duzu egin, ez gezurrez eta ez dudan ere, baiña ustez bedere egiaz, eta egiaren gaiñean.\n171 Bigarrena, egiaz, eta egiaren gaiñean ere, ezta ez berehala banoan, premia gabe, eta aitzin-gibel behatu gabe egin behar iuramentua. Usatu behar da iuramentuaz, purgaz bezala. Purga ezin bertzez, eri zarenean, premia duzunean hartzen duzu: eta orduan ere ahalik eta gutiena, eta berantena: eta baldin gabe, iragan albazindezi, ez luke hark bere parerik, are hura hobeago. Hala egin behar da bada iuramentua ere, are hura hobeago. Hala egin behar da bada iuramentua ere, ezin bertzez, premiaz, zeure ohoreaz dihoatzunean, eta iustiziak hartara zuzentki behartzen, eta errekeritzen zaituenean. Zeren bertzela, baldin ez eta bai asko den lekhuan, egiten baduzu iuramentu, egiaren gainean izanagatik ere, bekhatu benial bedere eginen duzu. Ezta edireiten egin zuela egundaiño Iondone Paulok iuramenturik eskiribuz baizen. (Ita S. Thom. 2-2ae q. 89 art. ad 1). Zeren eskiribatzen den gauza, hobeki pensatzen eta konsideratzen baita, berehala solhasean erraiten dena baiño: eta bai halaber, halatan huts ere gutiago egiten. Ustez bedere egiaz eta premiaz behar duzu egin iuramentua.\nHirurgarrena; ezta ez asko, egiaz, eta premiaz ere iuramentuaren egitea; baiña egin behar da gauza onaren eta iustuaren gaiñean, eta ez gaizki egiteko kontuan. Egiten duzunean iuramentu hautsi behar diozula presuna bati burua, edo bertze gaizki bat egin behar diozula, bekhatu egiten duzu halako iuramentuaren egiteaz, eta are bekhatuago haren konplitzeaz. Eta baldin uste baduzu edo sinhesten baduzu, obligatu zarela konplitzera, hirurgarren batez kargatzen zara.\nHalaber egiten duzunean iuramentu, zenbait ongiren ez egiteko, probeari ez deus emaiteko, nehori ez deus prestatzeko, edo elizaz obligatu zarenean baizen ez barurtzeko, bekhatu egiten duzu halako iuramentuen egiteaz, benial bedere, eta etzara obligatu heken konplitzera, eta hobe ez konplitzea.\nHalaber egiten baititutzu bertze iuramentu batzuk, deus balio eztuten gauza batzuen gaiñean, ezpaita heken hautsteaz kalterik eta ez konplitzeaz probetxurik, nola baita mahaian iartzean etzarela lehenik iarriko, etxean sartzean, etzarela aitzinean sarthuko: edatean eztuzula lehenik edanen.\n172 Hunelako iuramentu hauken egiteaz, ezta bekhaturik, behintzat mortalik, eta ez, ez konplitzeaz ere. Iondone Petrik erran baitzioen zin zinez iuramentu eginik bezala, bere nabusiari: Non lavabis mihi pedes in aeternum (Jo. 13). Ezterauzkidatzu sekulan zuk niri oinak garbituko. Utzi zerautzan, guztiarekin ere, garbitzera, eta eztuen hartan bekhaturik egin, zeren hunelako iuramentu hautan emaiten da aditzera, geure aldetik denaz bezan batean kortesiaz, hala nahi gendukeiela. Ordea utz ditzakegu geure buruak, bekhaturik egin gabe, benzutzera, Iondone Petrik utzi zuen bezala.\nEta zeren iuramentu batzuk baitira presenteko gauzez, bertze batzuk ethorkizunekoez, guztietan behar da egia. Eta ethorkizunekoak behar dira egin, gauza onaz, maliziarik gabe, enganamendurik gabe eta konplitzeko borondatearekin: baldin konplitzeaz, zenbait kalte, nehork lehen uste etzuenik, sortzen eta agertzen ezpada: nola agertu baitzen Herodesek egin zuen iuramentuan.\nHerodesek, benturaz gogoan gaitzik etzedukala, prometatu zioen, iuramentu eginik neskatxa dantzari bati, emanen zioela eska zedin guztia.\nEta oraino orduan, on zen iuramentua. Ordea gero eskatu zeikanean Iondone Ioannes Baptistaren buruaren, galdu zuen iuramentuak indarra, etzen konplitu behar.\nHalaber badira bertze iuramentuak, batzuk mehatxuzkoak, eta bai maradizinozkoak ere, aita amek bere umei eta nabusiek ere bere sehiei, egiten deraustezatenak. Hek guztiak dira bekhatu. Eta anhitzetan ere mehatxuzkoak, konplitzeko borondaterik gabe egiten badituzte ere, eta maridizioneak ere ez hitzez baizen, zeren ezpailukete nahi halakorik, guztiz ere heken umei gertha lekien.\nOrdea guztiarekin ere, guztiak dira bekhatu. Zeren bataz, bertzeak bertze direla, handik ikhasten dute umek ere maradizino egotzten ete burho egiten: eta berriz bertzea, zeren burhasoen maradizioneak anhitzetan heltzen zaizte umei, eta gelditzen dira maradikatuak, Noeren semetarik bata maradikatua gelditu zen bezala.\n173 Iuramentuan den gauzarik gaixtoena, galgarriena eta perilosena da usantza. Premia gabe, egiaz ala gezurrez mintzo den behatu gabe, makillaren permatzeko eta pordoinkatzeko urrats guztiaz eskuan bezala iuramentuaren ere ahoan, hitz guztiaz minzatzeko, erabiltzea. «Ez» eta «ba»" asko den lekhuan erraiteaz eta enzuteaz «bai Iainkoaren Pasionea», «ez Iainkoaren Odola», nor ezta ikharatuko? Nori etzaitza buruko illeak latztuko? Behintzat badio Spiritu Sainduak: Loquela multium iurans, horripilationem capiti statuet, et irreverentia ipsius obduratio aurium (Eccli. 27). Iuramentu anhitz egiteak, bethi burhoz minzatzeak, latzteintu buruko illeak, eta iende prestuek, halakorik ez enzuteagatik, beharriak hersteintuzte, burua bertze aldera itzultzen dute.\nIuramentu anhitz egitea, bethi burhoz, arneguz eta maradizinoz egoitea eta minzatzea, ifernuko usantza da, eta hitzkuntza ifernuan usatzen dena.\nEta nola bat bedera bere hitzkuntzan baita ezagun nongo den: franzesez mintzo dena Franziako dela: eta espaiñolez mintzo dena Espaiñiako: hala da bada halaber bat bedera bere arneguetan eta iuramentuetan ezagun nongo den, ifernukoa dela. Eta nola Iondone Petriri bere nabusiaz ukhatu zuenean, erran baitzioten. Tu ex illis es. nam loquella tua te manifestum facit (Mt. 26). Eztuzu zer ukhaturik, zu hetarik zara, Iesu Kristoren dizipuluetarik zara, zure mintzaian ezagun zara: hala erran ahal dakidikaio arnegariari eta iuramentu egiteko usantza duenari ere: Tu ex illis es.\nZu ifernukoetarik zara: zeure minzatzean, arneguetan, burhoetan eta maradizionetan ezagun zara. Zeren hori da ifernuko erdara, lengoaia, eta hitzkuntza, han eta hangoen artean usatzen dena. Ifernuan daudenak, hango dolore handiak direla kausa, hek ezin pairatuz, bethi daude arneguz, iuramentuz, burhoz eta maradizinoz. Hala erraiten du Iondone Ioannes Ebanjelistak: Blasfemaverunt Deum coeli prae doloribus et vulneribus (Ap. 8).\n174 Eta nola parabisuratzen direnak, usatzen baitira eta hasten oraidanik, hemen lurrean, gero zeruan eginen duten ofizioaren egiten eta ikhasten, Iainkoaren laudatzen: hala ifernurako direnak ere, hasten dira, orai beretik, ifernuko ofizioaren egiten, arnegatzen eta maradizino egotzten.\nIkhusiko duzu, burhasoek eta nabusi-etxekoandrek, bere semealaba, sehiak eta etxeko familia guztia, hargatik beltzuri bat ere egin gabe, eta hartan bat ere damurik hartzen dutela iduririk egin gabe, nahi duten iuramentu guztien egitera utzten dituztela. Hek eta halakoak dira eskriba fariseoak bezala, zeiñek konsentitzen baitzuten, egin ziazoten Iesu Kristo gure Salbatzailleari eta haren izen sainduari, heken etxekoek eta bertze guztiek hanbat irri eta eskarnio.\nFin gaitz egin zuten hek, eta hala eginen dute, hala diren bertze guztiek ere. Zeren ifernura ioaiteko seiñale handietarik bat da iuramentu egiteko usantza izaitea. Usantza hura dutenek, agian badute zenbait ahalke bertze bekhatuen kofesatzeko, baiña ez bat ere iuramentu egin dutela erraiteko.\nHalakoak kofesatzera ethortzen direnean, eta galdegiten zaienean, ea zer bekhatu egin duten, berehala, sendagaillaz bezala eta ohore bailliz bezala, iuramentuak ibenzeintuzte brankan, lehnebiziko hastean. Ha Iainkoa, zuk ukitzatzu, zuk erremedia itzatzu halakoak, zeren bertzela egin du hekenak.\n175 Iainkoaren beraren ohorea, eta haren izen sainduarena hain dabiltza elkharganik hurbil, ezen baldin Iainkoaren ohoreaz ibentzen bada lehenbiziko manamendua, halaber haren izen sainduari dagokanaz, minzatzen baita bigarrena.\nHandia da Iainkoaren izen sainduari ekharrri behar zaikan ohorea, egin behar zaikan agurra, eta eman behar zaikan laudorioa. Beraz hunelatan, handia izanen da halaber, eta itsusia izen saindu haren, banoki, premia gabe, eta egiaz ala gezurrez mintzo den konturik egin gage erabiltzeaz egiten den bekhatua eta deskortesia. Baldin ikhus bazeneza ezen gizon batek, meza erraiteko kaliza, aldaretik harturik, hartan nori nahi den, ageri diren arlote, errumes eta bertze iende suerte guztiei emaiten derauela kantoin guztietan edatera, zer othe zenerrake? Gutienean bazenerrake hura dela luthertasun handia, gauza itsusia, eta eztakizula zer gaztigu ordena halakoari.\nBada baldinba gauza handiagoa eta ohore gehiago merezi duena da Iainkoaren izen saindua, kaliza baiño.\nEta guztiarekin ere, eztakizu, erran den moldean kaliza erabiltzen duenari, zer gaztigu ordena: zer ordenatuko diozu bada Iainkoaren izen saindua, hain deblauki, antsikabeki eta kontu guti eginik erabiltzeko usantza duenari?\nIuramentu egitea da erraiten dugun gauzaren sinhets arazitzeko, Iainkoaren lekhuko deitzea, ekhartzea eta ibentzea.\nEta baldin erraiten ditutzun hitz ergel guztietan, dei bazeneza errege bat edo iaun handi bat lekhuko, merezi bazenduke eman liazazuten edozein gaztigu, zeren hura baillizateke halako presunez kontu guti egitea. Zer mereziko duzu, eta zer gaztigu izanen da arrazoin eman dakizun, hartako bereko, aiphamen guztietako, Iainkoa bera, Errege guztien Erregea, eta Iaun guztien Iauna, lekhuko deitzen duzunean, nola deitzen baituzu iuramentu egiten duzunean?\nEzin erran diteke, zein handia den hartan Iainkoari egiten zaikan bidegabea: eta bekhatoreak berak ere, bere buruari garraiatzen dioen damua eta kaltea.\nHargatik erraiten du Spiritu Sainduak: Non assuescat iuramento os tuum, multi enim casus in illo (Eccli. 25). Begirautzu eztadilla zure ahoa iuramentura usat, zeren anhitz kasu, behatztopa eta peril da hartan.\n176 Nola anhitz mintzo denak, peril baitu batean ezpada bertzean, bere hitzetan huts egiteko, eta errebelatzeko, hala iuramentu anhitz egiten duenak ere, du peril zenbait iuramenturen gaizki egiteko. Hain peril ezen iuramentu egiteko usantza duenak, behatu gabe eta konturik eduki gabe, noiz mintzo den egiaz eta noiz gezurrez, eta dagoenean deliberatua eta prestik, egiaren gaiñean bezala orobat gezurraren gaiñean ere iuramentu egiteko: halakoak, hala iuramentu egiten duen guztiaz, bekhatu egiten du eta ifernuko bidean bere burua ibentzen du.\nHandik Salomonek, ziakienak bezala, zenbat kalte zekharkeien iuramentu egiteko usantzak, erran zuen: Vir multum iurans replebitur iniquitate, et non discedet a domo eius plaga (Eccli. 23,12). Iuramentu anhitz egiten duena, betheko da bekhatuz eta gaixtakeriaz, eta ezta haren etxetik apartatuko plaga, han izanen da inkontru gaitza, edirenen da behar eztena.\nEta hala baldin kontua ongi edukitzen badugu, edirenen dugu, ezen presuna arnegariak, are mundu hunetan ere, anhitz inkontru gaitz izaiten duela, eta arnegu hek direla kausa, anhitz bertze bekhatutan ere erortzen dela, eta azkenean, alde guztiz fin gaitz egiten duela.\n177 Bekhatu handia da, eta probetxu gabekoa iuramentua, eta iuramentu egiteko usantza.\nOraiño ebastea edo emazte batekin parte izatea, ezta hain miretsteko, zeren hetan bada zenbait probetxu edo plazer. Baiña iuramentuan ezta probetxurik, eta ez plazerik.\nHalaber gauza desohorezkoa eta desohoragarria da iuramentua. Zeren hitz guztiaz iuramentu egiten duenak, emaiten du aditzera, gezurtia dela; eta haren erranei lekhukorik gabe, sinhesterik ezin eman dakidikeiela. Nola baldin gizon bati, erraiten dituen hitz guztietan nehor kontra balekio, eta erran baliazote; «etzaitugu sinhesten, ekhartzu zenbait lekhuko», desohore eman bailliazaoite. Hala hitz guztiaz iuramentu egiten duenak: eta iuramentuez bere erranak frogatu nahi dituenak ere, emaiten dio bere buruari desohore. Zeren ikhusirik eztela bera sinhesteko, ekhartzen baititu lekhukoak, zein baitira iuramentuak, hekin batean sinhets dezaten amoreakgatik.\nIende prestuek damu hartzen dute heken hitz sinpleari sinheste emaiten etzaikanean, eta iuramentu egitera, nehork behartzen dituenean. Eta baldin zu hala behartzen bazaituzte, zeurk duzu falta, zerori zara kausa. Hala erraiten du San Krisostomok: Tu horum causa es, qui tam prompte et facile iuras (Chrys. hom. 9 in Act. Apost. tom. 3). Zeren hain prestki eta erraxki egiten baituzu iuramentu, halatan hain maiz behartzen zaituzte. Quod si hoc non esset, sed omnibus esset manifestum quod non iures, crede mihi dicenti, quod vel solo nutu plus crederetur tibi quam iis qui multa iuramenta dederant (Chrys. ibi, 5). Munduak balekusa eztuzula bat ere iuramenturik egiten eta ez gezurrik erraiten, baiña bethi egiaz mintzo zarela, eta fama hartan bazeneunde, sinhets nazazu, dio San Krisostomok, ezen orduan, zure hitz sinpleari eta bakhunari, eta are kheinuari eta aieruari ere sinheste gehiago eman lekidikaiola, anhitz arnegu eta iuramentu egiten dutenei baiño. Baiña nola baitzara gezurti era fama hartan baitzaude, halatan etzaituzte sinhesten: eta halatan zerorrek ere, zeure gezurrak sinhets arazi nahiz, hanbat arnegu eta iuramentu egiten duzu.\n178 Baiña zenbatenaz eta zuk iuramentu gehiago, hanbatenaz nik gutiago sinhets. Zeren gezurraren erraitera herabe eztuenak, eztu gezurraren gaiñean iuramentu egitera ere herabe izanen. Eta behin gezurrean frogatuz gero (nola iende iuramentutsuak maiz frogatzen baitira), etzaie handik harat halakoei sinhesterik emaiten. Zeren haur da gezurtiaren gaztigua, egia erraiten duenean eztadin sinhets. Eta eztu merezi ere sinhets dadin. Zeren erran komuna den bezala, otharre bat egiten duenak egin ditzake ehun ere, gezur bat erraiten duenak, baderrake gehiago ere.\nIondone Paulo Apostolua, munduak dakien bezain fintki konbertitu bazen ere, eta saindutasun handi batekin hasi predikatzen; guztiarekin ere Ierusalemera zen lehenbiziko aldian ihesi zihoazkon bere lagun Apostoluak, etzeitzan fidatzen, zeren uste baitzuten ezen lehena zela, eta lehen bezala, heken kontra zebillala.\nHala da bada gezurtia, behin gezurrean frogatu dena, eta bai edozein bertze faltatan erori dena ere.\nEtzaika handik harat halakoari beranduraiño, aphur bat froga arteiño, sinhesterik emaiten, eta ez eman behar ere.\nEz eta etzaika absolbazinorik, eta barkhamendurik eman behar behin, biatan, eta gehiagotan bere iuramentuen egiteko usantza gaixtoa utziko duela kofesorari prometatuaz gero, bat ere utzi gabe, bere leheneko usantzarekin berriz kofesatzera bihurtzen denean.\nNola amorantearekin dagoena, edo bertzerena ebatsirik dadukana, ezin absolba baititeke amorantea utz arteiño edo bertzerena ahal badeza, bihur arteiño, hala iuramentu egiteko usantza duena ere, ezin absolba diteke, usantza harekin dagoeiño, haren utztera enseia ditekeien arteiño. Quia tunc est in statu peccati. Zeren orduan bekhatuaren egoitzan, estatuan, eta tokian baitago.\nEta hala pensa bezate kofesorek zer hari diren halakoak belhaunetara ethortzen zaiztenean, zeren eztira egiteko gabe.\nEta badirudi, hoberena lizatekeiela behin erakustea eta aditzera emaitea zein peril handian dauden: eta gero aphur bat absolbazinoaren luzatzea, eta erraitea dohazilla eta bihur ditezilla handik amorz egunen buruan; eta bitartean enseia ditezilla bere usantza gaixtoaren utztera. Eta gero bihurtzen direnean edireiten bada bat ere utzi dutela eta utztera enseiatzen direla, orduan absolba, eta ez bertzela.\n179 Ha Iainko handia, helas, zer izanen da bada nitzaz? Ene mihi guztia da iuramentu egiteko usantzan barrena sarthua, guztia da hartara emana, eztakit bertzela minzatzen. Zer eginen dut bada? Nola erremediatuko naiz? Adi ezazu zer erraiten duen pontu hunen gaiñean San Krisostomok: Malam iurandi consuetudinem ab ore nostro aufferamus, fraenum imponamus linguae. Nullo hic sumptu opus est, nullus labor exigitur, non indiget magna temporis mora exercitatio, sufficit velle et totum factum est, res enim haec a consuetudine pendet (Chrys. Hom. 26 ad popul. Anth. tom. 5). Iuramentu egiteko usantza ahotik khen dezagun, mihia brida dezagun: eta nahi badugu, badaidigu. Zeren ezta, hartakotzat, bat ere gasturik egin behar, ez trabaillurik hartu, eta ez denbora anhitz enplegatu. Asko da nahia, egin da hain bertzez, zeren egiteko haur usantzatik heldu da. Usatu zara anhitz minzatzen, hitz guztiaz iuramentu egiten, usat zaitezi bada orai, aldiz iuramentuen utzten. Nahi baduzu, badaidikezu, eta baldin egiten ezpaduzu, seiñale da, eztuzula nahi.\nErranen duzu: «Nahi nuke bada, eta indazu zenbait erremedio». Lehenbiziko erremedioa da hartzea goizean gogo eta borondate fin bat, deliberamendu deliberatu bat, egun hartan iuramenturik ez egiteko, mihiaz kontu edukitzeko. Eta baldin halarik ere, gerthatzen bazaitzu huts egitera, eman zeure buruari zenbait pena: bulharrak io, erran Iesus, edo egin zenbait obra on. Eta orduan, hala enseiatzen zarenean, zeure nahigaberik, usantzak errekeriturik, zenbait iuramenturen egitera mihia linburtzen bazaitzu, eztuzu hartan bekhaturik. Zeren hura guztia dateke usantzarena, eta ez borondatearena.\n180 Bigarren erremedioa, iuramentu egiteko usantzaren utzteko, da erraitea, iuramentuaren orde, iuramentuaren lekhuan: «bai segur», «ez segur», «hala da», «ezta hala», «egia erraiten deratzut», «sinhets nazazu», «ez nazazula gehiagotara behar». Hunela minzatzen zen gure Salbatzaillea: Amen amen dico vobis. Egiaz egiaz erraiten deratzuet. Hunela mintza zaite bada zu ere, eta zaude iuramenturik egin gabe. Eta bazeneundeke, baldin iuramenturik egiten eztuzun egunean, hamar ezkuturen irabazteko segurantza bazendu. Bada baldinba, zure arimak, hamar ezkutu baiño gehiago balio du.\nBihoa beraz urrun iuramentua eta iuramentu egiteko usantza, ifernuko hitzkuntza, bekhatu idorra, gozogabea, arimaren galtzeko baizen deus balio eztuena. Eta bethor egun beretik, geroko luzatu gabe, egiaz minzatzeko, eta iuramentu guztiak utzirik, ez eta bai, es segur, bai segur, erraiteko usantza eta aztura. Zeren bertzela minzatzen zaren bitartean, iakizu ezen peril handian bizi zarela, ifernuko bide zabala daramazula, eta azken finean egiteko handitan izanen zarela.


Keto Diet kapsulak irudi eder bat lortzeko! Errentagarria da Lanzaroten erostea!\nKapsulak Keto Diet Lanzaroten\nZetosiaren bidezko pisua galtzea segurua da Lanzarotenen, Espainian, guztientzat eskuragarri. Webgune ofizialak Keto Diet kapsula eraginkorrak% 45eko deskontuarekin eskatzeko aukera eskaintzen du 39€ -ren truke. Erabili eskaera orria eta sartu zure harremanetarako informazioa sendagaia prezio murriztuan erosi nahi baduzu - eta ordu 1eko epean enpresako ordezkari batek telefonoari deituko dio azkar entregatu eta kontsultatzeko. Zure eskaera ahalik eta lasterren jasotzeko aukera izango duzu.\nNola erosi Lanzaroten Keto Diet\nEspainian gutxienez% 30ek gehiegizko pisua du, emakumeak zein gizonezkoak. Keto Diet kapsulek arazoa konpontzen lagunduko dizute hilabete pare batean, esfortzu eta dieta murrizketarik gabe. Ez daude sendagai gisa sailkatuta eta ez dira Lanzaroteneko (Espainia) farmazietan saltzen. Jatorrizko produktua gure webgune ofizialean soilik eros dezakezu. Orain bakarrik eska dezakezu% 50eko beherapenarekin. Bete eskaera orriaren izena eta telefono zenbakia, kudeatzailea zurekin harremanetan jartzeko.\nLanzaroten entrega duen irudi eder baterako kapsulak\nGure enpresa Keto Dieten banatzaile ofiziala da eta Lanzarotera entrega azkarra antolatzen du. Bete inprimakia eta itxaron operadorearen deiari. Ahalik eta azkarren deituko zaitu eta galderak erantzun eta datuak argituko dizkizu. Mezularitza bidaltzeko prezioa hirirako distantziaren arabera alda daiteke, paketea mezularitzatik edo posta bidez jaso ondoren bakarrik ordainduko duzu - iruzurraren aurkako babes bermea. Zure eskaera jasoko duzula ziurtatuta dago.\nAdi! Gaur egun soilik% 50eko deskontua dago. Bizkortu produktu bat eskatzera! Zetosiaren bidez pisua modu seguruan galtzea 39€ tan. Jaso eta ordaindu 2-14 egunetan posta bulegoan. Bete eskaera orria! Eman urrats bat irudi eder baterantz!\nKeto Diet La Corunan Keto Diet Kanaria Handiko Las Palmasen\nEskatzeko Keto Diet Lanzaroten % 50 bakoitza


Emakumeak sarean – Nazioarteko Elkartasuna\nNazioarteko Elkartasuna-Solidaridad Internacional erakundeak emakumeen lana sarean babesten du, generoaren behar praktikoen eta interes estrategikoen alde borrokatzeko bada eta kontzeptu horiek giza garapen prozesuen plangintzarako erabiltzen badira.\nGure lan ardatzak ondorengoak dira: generoaren berdintasuna, giza eskubideak eta herritartasun unibertsala, ingurumena nahiz garapen iraunkorra, gizarte eraldaketarako heziketa, garapen partekatua eta boluntariotza.\nNazioarte Elkartasuna erakundeak emakumeen giza eskubideak defendatzeko konpromisoa du eta, aldi berean, generoaren berdintasuna errealitate bihurtu nahi du, ez bakarrik agindu moral bezala. Ildo horri eutsiz, pertsona ororentzat oparotasuna eta ongizatea sustatzeko modua da. Horregatik, gure erakundeak esku hartzen duenean, genero harremanak kontuan hartuta, ezagutzak sortzen dira eta zapalkuntza baldintzen inguruan sakontzen da. Halaber, gizonen eta emakumeen artean giza eskubideak betetzean berdintasunik eza dagoela antzematen da. Eremu desberdinetan, erabakiak hartzean eta esku-hartzeak garatzen diren espazioetan emakumeen partaidetza sustatzen dugu; horrez gain, emakumeak eskubideen subjektuak izatea eta horiek aske erabiltzeko bereganatzea bultzatzen dugu.\nJarduteko orduan, batetik, sareetan partaidetza eta, bestetik, beste erakundeekin partekatuko hausnarketa, gure erakunde\nzereginaren eta ikuspegiaren eremuan beti lehentasuntzat jo ditugu. Horrez gain, bide baliotsua da lana indartzeko, inpaktua sendotzeko, gaitasunak elkartasunerantz mugiarazteko eta hainbat eremutan, besteak beste, nazioarteko kooperazioan, gizarte eraldaketarako hezkuntzan eta garapen partekatuan eraginkortasuna eta eragina hobetzeko.


Une horretan - Alex Uriarte - bizkaie.biz\nAlex Uriarte\t2018-12-12 13:19\nGuztia betiko lez joian, tabernako zorua zapaldu dodan arte; orduan, dana aldatu da, egoereak eta neure buruak espero ez neban 360 graduko birea egin dabe.\nJoan zan egunean, kameren aurrean zeruak eta lurrak mobidu dituan Euskaraldiaz zein eretxi neukan itaundu eustan ezagun batek, segapotoaren bestaldetik. Nik, artean, ondorengo erantzuna atondu neban nire garunean, nire hatzamarrak oraindino beharrean hasi orduko. Euskaraldia euskaldunok gure egunerokotasunean daukaguzan ohitura linguistikoak errotik eraldatzeko erne zan ekimena izanda, ez da inondik inora erraza epai bakar aldaezin bat izatea.\nAskotan aitatu izan dan arren, nire ustez be, Euskaraldiaren benetako erronkea bere akabuan etorri da; bestela esanda, Euskaraldiaren erantzun ona ziurtatzeko, Euskaraldiaren beraren heriotzea guztiz beharrezkoa da. Ekimen zehatz baten barrenean gagozala sentidu bage euskeraz biziteko kapaz garela ikusten dogunean baino ezingo da Euskaraldia arrakastatsutzat jo. Ordura artean, etenik bako esperimentazino-prozesuan sartuta gagozalakoan nago.\nNormal antzekoa da Euskaraldiak merezidu izan dauela entzutea edo irakurtea, persona bakar baten ohitura linguistikoak hobetzeko gauza izan baldin bada. Horregaz, hain zuzen be, bat nator. Itxi eidazue, kasurako, orain astebete pasau jatana azaltzen. Bilborako autobusera igoteagaz batera egun on abegikor bat esan neutson —normalean horren abegitsua izaten ez dan— txoferrari; gidariak, barriz, hola lehor batez erantzun eustan. Horraino, nire egunean-eguneango istorioa betiko lez joian, normalean gaztelaniaz erantzuten dabe eta. Behin uriburura ailegauta, lehenengo klasea emon neban. Eskola honetako ikasleak erakunde publiko bateko beharginak ziran eta hareen motibazino bakarra euren postuari eutsi ahal izateko edo promozinoan gora egiteko B2 mailako agiria eskuratzea zan. Emoitzea, beraz: hizkuntzearen balio instrumentala. Beste berba batez, hizkuntzea jomuga zehatz eta praktikoetarako ikastea —kasu honetan, lan-kontuak—.\nEskola hori amaituta, barriz, EGA mailako ikasleak sumatu nituan korridorean berbetan, gazte jentearen ahotsak eta gaztelania hutsa entzun nitualako. Ordua pasautxu emon genduan atariko-probetako nondik norakoak zuzentzen, idatzizko zatirako balizko estrategiak edo taktikak lantzen eta ahozko jardueretan ahal beste sakontzen. Klasea amaituta, ikasleek atzera korridorerako bideari ekin eutsen eta, behin atea atzean itxita, eskolara sartu orduko alkarrizketeari berrekin. Gaztelaniaz, zelan ez. Emoitzea, beraz: hikuntzearen balio instrumentala. Beste berba batez, hizkuntzea jomuga zehatz eta praktikoetarako ikastea —kasu honetan, ikasketa-kontuak—.\nBaina kafea hartzen dodan tabernara sartzeagaz batera nire egunak egundoko itzulipurdia egin eban. Jakin banekian Euskaraldia, ordurako, amaituta egoala eta, horrenbestez, ez zala derrigorra ahobizi edo belarriprest rolen txapak soinean eroatea. Ez hori bakarrik: banekian tabernako ugazabea —eta bere familia—Gaztela aldetik etorria zala, orain dala urte franko, eta egunotan belarriprest ei zala. Egun haretan, alabaina, ez eroian inongo txapa edo agerkaririk. Bapatean, beti botaten eustan ¿lo de siempre? barik, betiko moduan? esan eustan eta une haretan, gure begiradak kasualidade sistematikoz ala kausalidadez gurutzau ziran. Orduantxe, irribarre zintzo bat egin eustan eta nik, non sartu ez nekiala, bai, mesedez erantzun. Kafeak nire urdailera bidaia egiten eban bitartean, ondokoa pentsau neban: kontxo, balio izan dau ba zeozertarako.\nOro har, ez dakit Euskaraldiak zein puntutaraino bete dituan espero ziran aurreikuspenak. Nire kasuan, behintzat, erabateko arrakastea izan dala esan neike.


"Hogei urte" - - Goiena.eus\nAnjel Bergaretxe 2012-01-27 01:00\nHogei urte. Horixe da Kepa Urrak kartzelan daraman denbora. Egunotan beteko dira.\nEta gauzak aldatzen ari diren sasoi honetan, aro berriak datozela dirudien honetan, batzuek historia euren erara berridatzi, eta euren egia egia absolutu eta bakartzat ezarri nahi digutenean, pentsatu dut aukera ona izan daitekeela beste egia batzuk ere erakusteko. Beste sufrimendu batzuk ere egon, egon direla eta oraindik ere badaudela aldarrikatzeko. Ezkutatu nahi dizkiguten beste eskubide urraketa batzuk ere izan direla esateko.\nKepa hartuko dut urraketa horietako batzuen adibide. Izan ere, 20 urte hauek, Langraitzen pasatako lauzpabost hilabete izan ezik, etxetik urruti pasatu ditu, sakabanaketa politikaren ondorioz. Puerto, Curtis, Alcala, Valdemoro, Almeria… Espainiar geografia ezagutzeko aukera ederra izan du. Bueno, berak baino gehiago senide eta lagunok. Askotan pentsatu izan dut Fraga izendatu ote zuten berriz ere turismo ministro!\nSakabanaketa. Presoak suntsitzeko asmoz asmatutako politika mendekaria. Eta helburu horren atzetik, ez dute zalantzarik izan senideen sufrimendua erabiltzeko. Sufrimendu horren bitartez presoak zigortzeko. Senideak ere zigortuz.\nUrte hauetan guztietan, zenbat ordu eta egun, zenbat kilometro, zenbat diru galduak. Zenbat arrisku, mehatxu, umilazio jasan behar. Baina batera, zenbat lagun berri, zenbat elkartasun keinu, zenbat maitasun eta duintasun froga.\nBerriz ere gaizki atera zaie jokoa. Garbi utzi dute, berriro be, ez dutela herri hau ezagutzen. Euren helburua ez lortzeaz gain, senide eta lagunen arteko loturak sendotzea lortu dute. Bestela elkar ezagutuko ez genuenon arteko harreman sendo eta beroak sortzea ahalbidetu dute. Maila pertsonalean, ezin ahaztu zendu berri den Blanka Antepara ezagutzeko parada izan nuela. Goian aipatu ditudan balore guztien adibide emakume egina. Beste asko bezala. Gora zu, Blanka, eta muxu bat!\nBaina ez da dispertsioa izan Kepak pairatu duen sufrimendu bakarra. Ala ahaztu egin zaizue atxilotu zutenean ankerki torturatua izan zela? Hain ankerki, non atxilotu eta ordu gutxitara ospitalera eraman behar izan baitzuten. Hain begi bistakoak izan ziren torturak, non ohitura guztien kontra ikerketa ere abiatu baitzen. Hain nabariak, ezen lau guardia zibil epaitu eta zigortu baitzituzten.\nBaina krudeltasuna ez da ziega ilun zikinetan bakarrik bizi. Moketadun bulegoetan ere tokia aurkitzen du, eta gobernuak laster asko indultatu zituen torturatzaileak. Baita kasuren baten maila-igoeraz saritu ere. Hau ez ote da biktimak umiliatzea? Ala Kepa ez da biktima bat? Izan ere, nola da hau? Batzuek, ETAren helburu izan direlako, aurretik egin dutena egin dutela ere ohore eta pribilegio guztiak merezi dituzte; eta beste batzuek, aldiz, kirtenkeria handienak jasanda ere ez dute ezta biktima izena merezi? Zer da hau? Espainiako erregeak bere Gabonetako berbaldian esandakoaren ("denok gara berdinak justiziarentzat"), aplikazio praktikoa?\nEta orain, Kepaz gogoratzea ere debekatu nahi digute. Bere argazkia erakustea ere galarazi. Baina berriz ere alferrik dabiltza. Ez dugu argazkirik behar maite ditugunak oroitzeko. Ez digute sinestaraziko elkartasuna eta maitasuna delitu izan daitezkeenik. Ez eta eskubideekiko errespetuaren exijentzia.\nEta exijentzia horiekin jarraituko dugu.\nBesarkada bat, Kepa. Laster arte!\n(Kepa Urraren laguna)


Frontean, italiarrek harrapatu zituzten arte - Ahotsak.eus\nFrontean, italiarrek harrapatu zituzten arte
Amaiur batailoian ibili zen gerran; nondik nora ibili ziren azaltzen du: Bizkaian, Santanderren, Santoñan, Laredon... Azkenean, errenditu egin ziren eta italiarren esku geratu ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan PAS-003-025 kodeko bideoa nahi duzula aipatzea: ahotsak@ahotsak.eus\nAmaiur batailoian ibili zen gerran; nondik nora ibili ziren azaltzen du: Bizkaian, Santanderren, Santoñan, Laredon... Azkenean, errenditu egin ziren eta italiarren esku geratu ziren.\n- Zuek hara jun nahi zenuten?\n- Bai eta "batallón Amaiur" juntatu giñan ta geo han ibili giñan.\n- Ta batailloi horreta, horrekin nun ibili ziñaten?\n- Ba Bizkai partian'e bai eta geo zerian, Santo, Santander partea jun giñan ere, Torrelavegako mendiyeta eta handikanen etorri zaigu billa zea Santoña jun bihar genula, barku inglesak zetoztela gure billa, bueno zea itea ta handikan´e Frantzira juteko eta danak “hartu bire ezkerretati eskubira sartu zeatikan hemengo [...] sartuko zeate-ta”. Ta bide ezkerreta batailloi guziya jun giñan Santoña. Santoña jun giñen ba barkoik ageri ez. Eon ta eon ta hurrengo egunen etorri ta bat'e ez. Lau egun-o bost pasa gendun han ageri ez. Atzerriko bazetozten, jaitsi ziguten Coñan, Santander aldetik eta Bilbao aldetik ta esan ziguten errenditzeko, bestela artilleriakin hasiko ziela zerian eta ez giñen errenditzen. Ta atzeneako, errenditu in bihar izandu gendun, zeatik barkuik ez zetozen-ta. Klaro\n- Ta ya ezin zenuten gehio?\n- Errenditu giñanian, italianuak sartu zian ta haik harrapatu zuten ta filan formatu ta armak eta botzeko zerea, formatu ta armak botzeko horrea, aldamenea botzeko […]. Ta pasa-pasa ta eraman zuten kanpo futbol batea ta han […], gau guziya han patzen "al interperie" kanpo futbolen ta geo hurrengo egunetik hasi zian, zea Laredora eamaten, kanpo futboletik Laredoa. Ta han jarri ziguten zeria, almazen plaian alanbradakin ta itxi ziguten dana eta jun eunetik eunera jun zian ba lokaletan sartzen guri, batzuk fabrika batea, besteak beste eskoletako zerea, zereta lo iteko-ta. Ta han sartu giñan ta han pasa genun, ez dakit, hillabete-o igual pasako genun o hola.\nEtxekoak non zeuden jakin barik\nSantander erori zenean II\nAitak beldur handiagoa ekaitzari balei baino\nHendaian, itsasontzi batean bizitzen\nAnaien ibilerak gerra garaian III\nSoldadu Katalunian gerra garaian


Patronpath-ek Web Presentzia berria abiarazi du Martech Zone\nFriday, May 2, 2008 Igandea, urria 4, 2015 Douglas Karr\nUrtean kontratatu nindutenean Zaindaria, Izutu egin nintzen (bai, hori da zuzena) martxan zegoen webgunean. Flash hutsa zen, orririk ez, back-end optimizaziorik ez (SWFObject kargatu zen arren), edukia eguneratzeko modurik ez ... eta batez ere trafikorik ez.\nInbertsioaren errentagarritasunik gabeko kostu handia zuen gunea zen. Gunea garatu zuen agentziara hurbildu nintzenean, ez zen barkatu. Izan ere, SEOa salatu nuenean, beste kontratu garestia eskaini zuten gunea optimizatzeko. Hori izan zen azken lastoa! Inolako kontzientzia duen agentziak ez luke inork aurkituko ez duen gunerik eraikiko.\nNahikoa alferrik! Mark Gallo eta biok gurekin lan egin genuen Branding eta Marketing bazkideak Kristian Andersen-en eta haiek inplementatutako gune bat diseinatu ziguten Imavex-en edukiak kudeatzeko sistema. Kristianek sekulako talentua du bere antolakuntzan.\nGunearen errepikapen batzuk egin genituen diseinu honekin konformatu aurretik. Uste dut gure enpresaren profesionaltasunaz hitz egiten duela, baita gure marka indarra hartzen hasten den indarraz ere!\nGunea zuzenean dago, eta oso ederra da eta oso erraza da nabigatzeko. (Galdetzen baduzu, bai, bloga ezaugarri bat izango da aurrerantzean). Hona hemen pantaila-argazkia:\nPozik nago Marty Bird gure marketin zuzendari berria kontratatu baino lehen entregatu ahal izan genuen alderdi bat izan zela! Gorroto nuke gune zaharra lagatzea.\nMaiatza 2, 2008 9 at: 01 PM\nNor da bilaketa motorrek indexatu ezin zuten webgune batengatik kobratu zaituen agentzia ??\nMaiatza 2, 2008 10 at: 12 PM\nEsango nizuke, baina ez dut amesgaizto zaharrik piztu nahi zugan, Jim!\nMaiatza 3, 2008 9 at: 49 PM\nItxura bikaina duen gune Doug. Ezin dut itxaron aste batzuk barru beste gune berri bat (aholku aholkua) erakusteko 🙂


Divulgación y consulta – Marta Francisco. Alimentación consciente\nBerreskura itzazu energia eta ongizatea.\nIkas ezazu nirekin, bakarka, nola elikatu, zure premien eta ezaugarrien arabera.\nNahi al duzu elikadura hobetzea, baita zure familiarena ere?\nIkas ezazu nola egin, eta ez zaitez inoren eta inongo dietaren mende egon, elikatzeko modua hobetzeko.\nElkarrekin zure desorekaren jatorria bilatuko dugu, irtenbide erreala eta denboran iraunkorra aurkitu dezagun.\nHorretarako, lehenengo kontsultan bi ordu inguru hartzen ditut, beti, zuekin lan egiteko; hiru ataletan banatzen dudan saio batean.


ECOTIC Fundazioak adierazi du Kanariar Uharteek eta Euskadik bakarrik baimendu dutela tresna elektriko eta elektronikoen hondakinak biltzea | Consumer\nECOTIC Fundazioak adierazi du Kanariar Uharteek eta Euskadik bakarrik baimendu dutela tresna elektriko eta elektronikoen hondakinak biltzea\nHondakin horiek bildu beharra ezartzen duen legea abuztuaren 13an jarri zen indarrean\nECOTIC Fundazioak gogorarazi du tresna elektriko eta elektronikoen hondakinak biltzeko baimen ofiziala orain arte Kanariar Uharteetako eta Euskal Herriko autonomia-erkidegoetan baino ez dela eman. Izan ere, autonomia-erkidego horiek hainbat kudeaketa-sistema integraturi (KSI) eskatu diete zeregin hori, hondakin-mota horiek bildu eta birziklatzeko.\nAbuztuaren 13an jarri zen indarrean Aparatu Elektriko eta Elektronikoen Hondakinak Kudeatu eta Birziklatzeko Errege Dekretua, TEEH Zuzentaraua, zeinak ezartzen baitu ekoizleek nahitaez jaso behar dituztela beren bizitza baliagarriaren amaieran birziklatzera iristen diren unean merkaturatutako aparatuak, prentsa-ohar batean gogorarazi zuen.\nEra horretako produktuak birziklatzeko, “bilketa-zirkuitu bat, garraio-logistika bat eta gaur egun erabat erabilgarri dagoen engranajea osatzen duten birziklatze-instalazioen sarea behar ditu” esan zuen ECOTICek. Mekanismo hori guztia administrazio egokien baimenarekin baino ezin da egin. Kasu horretan, Kudeaketa Sistema Integratuen (KSI) jarduera baimentzea, ekoizleen izenean prozesua kudeatzen duten erakundeak baitira, “autonomia erkidegoarena da”, gogorarazi zuen ECOTICek. Orain arte, Kanariar Uharteek eta Euskadik bakarrik eman dute oniritzia horrelako hondakinak biltzeko.\nECOTIC erakundearen arabera, Europako zuzentarauak ezarritako prozesua oztopatu egiten dute “konplikazio burokratikoek”, baimen hori ezinbestekoa baita prozesuari balioa emateko eta horri buruzko araudian ezarritakoa betetzeko. Baimen hori izan ezean, KSIek “proba pilotuek eskainitako “alegaltasun-testuinguruan” lan egin behar dute.\nGaur egun, ECOTIC Fundazioa hainbat autonomia-erkidegorekin negoziatzen ari da egoera hori itxiko duen akordioa lortzeko; izan ere, legearen zenbait parametro oraindik ez daude nahiko argi prozesu horretan parte hartzen duten aldeentzat.\nbilketa elektrikoak hondakinak


2019-11-11 - Urola Kostako Hitza : Urola Kostako Hitza\nAzkoitiko lantegiaren itxiera baztertu du Sidenorreko presidenteak\nJose Antonio Jainaga Sidenor lantegiko presidenteak gaur, azaroak 11, eman duen prentsaurreko batean azaldu du enpresak ez duela "inolako asmorik" Azkoitiko lantegia ixteko.\nEmakume ekintzaileen topaketa egingo dute Zarautzen, azaroaren 19an\nJardunaldian parte hartu nahi duten emakumeek EmakumeEkin elkartearen sare-sozialetan eman dezakete izena.\nSan Martin ermitako kanpaiari tiraka ari dira azkoitiarrak\nEguraldiak gehiegi lagundu ez badu ere, kanpai hotsa portagonista izaten ari da beste urte batez San Martin egunean, Azkoitian. Usadio zaharrari jarraituz, ehunka herritar igo da San Martin auzoko ermitara, kanpaia jotzera.\nAzpeitiko Kros Mistoaren atarirako, sentsibilizazio jolasak antolatu ditu Marea Urdinak\nLarunbatean jokatuko den X. Kros Mistoaren aurretik sentsibilizazio jolasak egingo dituzte Azpeitiko plazan, Marea Urdinak antolatuta. 16:00etatik 17:00etara izango dira jolasak, eta herritarrak parte hartzera animatu dituzte.\nFestan murgildu dira Azpeitiko San Martin egoitzako egoiliarrak\nGaur hasi dira San Martin egunaren bueltan antolatutako San Martin Astea ospatzen Azpeitiko egoiliarrak. Azpeitiko Udaleko ordezkariak eta Iraurgi ikastetxeko haurrak izan dira San Martin egoitzan, eta pregoiarekin inauguratu dute astea. Horrez gain, elkarrekin hainbat kantu abestu dituzte ikasleek, udal ordezkariek eta San Martin egoitzako egoiliarrek.\nEskualdeko ehunka lagun, Behobia-Donostia lasterketan\nMilaka lagunek osatu zuten atzo 55. Behobia-Donostia lasterketa. Korrikalarien kezka nagusienetakoa zen eguraldia; hala eta guztiz ere, ez zen nahikoa izan festa zapuzteko. Bertan izan ziren eskualdeko ehunka korrikalari ere.\nMugikorren gehiegizko erabileraren inguruko hitzaldia izango da bihar Azkoitiko Elkargunean\n'Mugikorren gehiegizko erabileraren prebentzio eta kontrola' izenburupean hitzaldia eskainiko dute bihar, asteartea, Azkoitiko Elkargunean. 17:30ean hasiko da solasaldia, eta nerabeei, gazteei nahiz gurasoei zuzendurik dago.\nArrakasta izan du oihalezko poltsak pertsonalizatzeko tailerrak Azpeitiko Ekoetxean\nEkoetxeako arduradunen hitzetan, tailerrean parte hartu zutenak "ikaragarri saiatu" ziren, eta "emaitzak bikainak" izan ziren.\nUrolako bidegorria osatzeko diru partida iragarri du Aldundiak\nGipuzkoako Foru Aldundiko Mugikortasun Sailak datorren urterako proposamenen berri eman du. Arroa eta Narrondo arteko bidegorriaren zatia egiteko diru partida izango dela iragarri du.


Euskaldunak, egiak, gezurrak… eta estatistikak - Sustatu.eus - Teknologia albisteak\n2012-07-24 : 10:20\n2012-07-25 : 00:48\nIñaki Peña #2\n2012-07-25 : 08:10\nBittor Hidalgo #3\n2012-07-26 : 11:27\n1. Erabilera hedatzeak ia 10 puntuko igoera neurtua (%23,3-%32,7) izan du Gipuzkoan 20 urtean (1989-2011; VI. Kale Neurketa -ezin dut grafikoa erantzunera ekarri, baina Soziolinguistikako Klusterrean dago, besteak beste -gaurko BERRIAn ere seguru asko), eta egileek-eta Donostiako Ikusmirako Jauregian aitortu gisan, erabilera igoera hori, pentsatu liteke antzekoa dela nik aipatu 'erdigune' euskaldun osoan edo. Hau da Bikai mendebalde, Araba ipar (Aramaio...), eta Nafarroa Garaiko zolade 'euskaldunean', nahiz-eta estatistikak 'lurralde historikoka' agertzean, igoera hori guztiz 'urtua' geratzen den Bizkaia, Araba eta Nafarroa Garaiko kasuetan. Horrek ez du esanahi ezer ziurtatua dugunik hemendik aurrera. EUSKALDUN BIHOTZEKOOK eutsiko diogu goraldiari. Ez 'PP'koek. Ea gero eta EUSKALDUN BIHOTZEKO gehiago biltzen garen harrotasunez!\n2. Hortik kanpo, EAEko 'gerriko gunean' edo, erabilerak ere oso gora egin du, nahiz 'KALE' neurketak, edo 'ETXE BARRUKO' neurketek jaso ez. Erabilerak gora egin duelako, egin zezakeen sektore bakarretan, hau da haurretan eta gazteetan. Orain dela 30 urte '0' (zero) erabilera zena, orain erabilera 'guztia' irabazia da, hau %10ekoa edo %20koa izan, nahiz eta soilik 'haurrak' edo 'gazteak' ibiltzen diren guneetan (ez kalean), baina bai eskolan/ikastolan, unibertsitatean... Noski, 'gerriko guneko' 'gizarte osoa', hau da, helduak ere, biltzen diren guneetan, erabilera ez da igo, noski helduek ez dakitelako (edo %10 eta %20ak bitarte baino). Txikitan ere ikasi nuen ez dela komeni udareak eskatzen sagar arbolari.\nKontua da noski, talde hauek helduak egiten joaten diren neurrian, eta gizartearen gidaritza hartzen, hor ere bultzatu behar dugula dinamika euskalduna, eta ez da erraza izango, ze ez dugu 'helduagoen' laguntza erdigune euskaldunean bezala. Baina bai gazteagoena, lehen belaunaldi euskaldunduak 'helduagotzen' doazen neurrian.\nNoski prozesu horretan guztian ere ezinbestekoa izango dugu\nBIHOTZEKO EUSKALDUNON bultzada. Euskaraz bizitzea ez dute bultzatuko PPkoek, edo eskubide guztiekin ere 'espainol' sentitzen direnek. Guk bultzatuko dugu, EUSKALDUN BIHOTZEKOOK, euskaraz bizita. Baina, prozesu neke hori ere, ez dute asko bultzatuko, euskaldun, berri edo zahar, izanda, espainolez bizitzen jarraitzen duten 'abertzaleek', izan batzokiko, gaztetxeko edo herriko tabernako. Ze hauek behar ditugu lehen EUSKALDUN BIHOTZEKO, ezta?\n3. Besterik da zer gertatzen den euskaldunok batere lege babesik ez dugun Iparraldeko erabilerarekin (goazen behingoz bukatzera denon begi aurreko genozidioarekin), edota Nafarroa Garaiko erdi eta hegoaldekoan.\n4. Iñaki Dorronsoro, Eusko Ikaskuntzako presidente aukeratu berriak dioen bezala, BERRIAren gaurko azalean nabarmendua, guretzat ere «Belaunaldi berriak proiektuan sartzea da erronka». Hau da, osorik euskaraz bizitzea lortu lezakeen Euskal Herri berpiztuaren proiektua, miraria, Europako herri eta hizkuntza zaharrenaren eguneko proiektu moderno eta kitzikagarria. Horrekin eta ingelesarekin, txapela buruan, edo erantzita, eta ibili munduan. Baita gure antzera dauden hizkuntza minorizatuen biziberritze proiektuak laguntzen, gu gurea neurri batean aurrera ateratzen ari garenez.


“Balio etikorik gabe, porrot egiten du produktiboa izan nahi duen proiektu orok” - Info - UPV/EHU\nInprimatu “Balio etikorik gabe, porrot egiten du produktiboa izan nahi duen proiektu orok”\nNekane Balluerka: “Balio etikorik gabe, porrot egiten du produktiboa izan nahi duen proiektu orok”\nGaur UPV/EHUren 2019-2020 ikasturtearen hasierako ekitaldia egin da Arabako Campuseko Letren Fakultatean\nProiektuen eta erakundeen garapenak behar duen portaera etikoaren aldeko apustu irmoa izan da Nekane Balluerka UPV/EHUko errektorearen mezu garrantzitsuenetakoa gaur Arabako Campuseko Letren Fakultatean egin den ikasturtearen hasierako ekitaldian. “Baliorik ezean ez dago produktibitaterik” adierazi du, “edo beste hitz batzuekin esateko, produktibitate ekonomiko onenak balio etikoak barne hartzen ditu, balio horiek gabe epe erdira porrot egingo duelako produktiboa izan nahi duen proiektu orok”. Etikaren eta produktibitatearen arteko aliantzaren defentsa hori UPV/EHUren oinarrietako bat da, gizarte balioekin engaiatuta dagoen unibertsitate publiko gisa.\nEkitaldian izan dira, besteak beste, Iñigo Urkullu lehendakaria, Bakartxo Tejeria Eusko Legebiltzarreko presidentea, Ramiro Gonzalez Arabako ahaldun nagusia, eta Cristina Uriarte Hezkuntza sailburua, Eusko Jaurlaritzako beste kide batzuekin batera, eta baita Gorka Urtaran Vitoria-Gasteizeko alkatea, Juan Luis Ibarra Euskal Autonomia Erkidegoko Justizia Auzitegi Nagusiko presidentea, eta Manuel Lezertua aratekoa ere. Gainera, mundu akademikoko, gizarteko eta euskal alderdi politikoetako ordezkaritza zabala ere izan da ekitaldian.\nPedro Iriondo irakasle eta Unibertsitateko idazkari nagusiaren hitzen ondotik (2018-2019 ikasturteko memoria aurkeztu du), Xabier Etxaniz Hezkuntza eta Kirol Fakultateko haur literaturako irakasleak hartu du hitza, ‘Herri ipuinak gaurko gizartean’ izeneko ikasturte hasierako hitzaldia emateko. Hitzaldian, ipuin tradizionalen bilakaera aztertu du, nola aldatu eta egokitu diren garaian garaiko ohituretara, haurrentzako istorio bihurtu arte. “Gaurtik ikusita, herri ipuinen balioa eta presentzia nabarmendu behar dira, baina baita haien irakurketa kritikoa egiteko beharra ere, gizarte bidezkoago bat sortzeko, desorekarik, aurreiritzirik, diskriminaziorik eta abusurik gabekoa”, zehaztu du.\nBere aldetik, Nekane Balluerka errektoreak, bere hitzaldiaren hasieran, hizpide hartu du UPV/EHUren 2018-2021 Plan Estrategikoa, eta plan horri eman zaion bultzada Eusko Jaurlaritzaren Unibertsitate Planari esker. Ondoren, UPV/EHUk ikasturte honetan dituen desafio nagusiak aipatu ditu. Zehazki, eraginkortasuna eta jokabide etikoa harmonizatzeko beharra nabarmendu du: “etengabeko dialektika bizi dugu produktibitatearen eta gizarte erantzukizunaren artean”, eta adibide gisa aipatu ditu emakumea goi mailako ikerketara heltzeak izan dituen ondorioak: “herritarren % 50a ikerketatik kanpo uztea, errentagarritasunaren ikuspegitik, izan zitekeena baino ikerketa okerragoa egitea zen. Balioak ez dira oztopo produktibitatearentzat, aliaturik onenak baizik”.\nErrektoreak irakaskuntza ireki baten beharra nabarmendu du, aintzat hartuko dituena diziplina guztiak: “Jakintzaren ikuspegi integratuak belaunaldi berriak trebatzen ditu gero eta konplexuagoa, zehaztugabeagoa eta aldakorragoa den mundu batean bizitzeko, non oso garrantzitsuak izango baitira porrotak eta esperientziak ematen dizkiguten malgutasuna, egokitzeko gaitasuna, adimen emozionala eta jakinduria pertsonala”. Gainera, errektoreak adierazi du unibertsitate autonomiak ez duela esan nahi unibertsitateak bolizko dorre batean gordeta egon behar duenik, gizartearen eta erakundeen aurrean duen erantzukizuna handitzea baizik, eta baieztapen bikoitz bat egin du amaitzeko, nazioarteko proiekzioari eta bertako kulturari leial izateari loturikoa: “Dialektika emankor bat dago Euskal Herriko Unibertsitatearen izaera bitariko horretan, gure logotipoan dauden hitzek sinbolizatzen dutena. Soilik bere izatetik jar daiteke herri bat edo kultura bat harremanetan beste herri eta kultura batzuekin. UPV/EHUk bere gain hartzen du erronka bikoitz hori: bere sustraiekiko leial izatea eta bere adarrak munduan barrena zabaltzea”.\n2019-2020 ikasturtean, UPV/EHUk 97 gradu eskainiko ditu, hiru campusetan; besteak beste, bost gradu bikoitz berri. Guztira, 34.000 ikaslek egingo dituzte graduko ikasketak, eta horietatik 2.096k lauhileko bat egingo dute gutxienez mundu osoko unibertsitateren batean. Horretarako, UPV/EHUk 1.500 hitzarmen baino gehiago ditu bost kontinenteetako 51 herrialdetako unibertsitateekin. Bestetik, UPV/EHUk 12.000 praktika eskaintzen dizkie ikasturtero bere ikasleei, enpresetan, erakundeetan eta beste hainbat antolakuntzatan, eta horrek esan nahi du ikasle guztiek egin ditzaketela kanpoko praktikak.\nGraduondokoei dagokienez, ikasturte berri honetan 99 master eskainiko dira. Horietatik 11 lanbide arautu batera bideratuta daude; 6 (iaz baino hiru gehiago) Erasmus Mundus master bateratuak dira (hots, Europako Batzordeak deialdi oso lehiakor batean hautatutako programei ematen dien bikaintasun zigilua dute); 3 prestakuntza dualean eskaintzen dira; eta 6 Latinoamerikako unibertsitateetan ematen dira osoki, Graduondokoen Latinoamerikako Sarearen bidez. Master ofizialen multzo osoak 3.650 plaza eskaintzen ditu guztira, eta matrikula zabalik dago jada.\nGainera, ikasturte honetan, UPV/EHUk berezko 57 master eta graduondoko eskainiko ditu: 13 lehen aldiz emango dira eta 19, egitura modularren bidez, hobeto egokitzeko bai ingurunearen formakuntza beharretara bai ikasleriaren prestasunera. Egitura modularrak aukera ematen du kreditu gutxiagoko formakuntza programak batzeko, maila goreneko titulazioa eskuratzeko behar direnak lortu arte.\nIrakaskuntza eta ikerketa azpiegiturei dagokienez, urrats handiak egingo dituzte Bilbon egitekoa den Medikuntza eta Erizaintza Fakultate berriak eta Basurtuko Unibertsitate Ospitaleak. Datorren urrian, lizitatzaileetako bati adjudikatuko zaio proiektua egiteko ardura, eta espero da lanak 2020ko udazkenean hastea. Fakultate berriak 32.000 metro koadroko azalera eraikia izango du eta inbertsioa 52 milioi eurotik gorakoa izango da. Eraikin berrian, Medikuntza, Fisioterapia eta Erizaintzako graduak ez ezik, Osasun Zientzietako 7 master ofizial ere emango dira. Azpiegitura berriak 2024-2025 ikasturtean zabalduko ditu ateak.\n(Beste leiho bat zabalduko du)Nekane Balluerka errektorearen hitzaldia (pdf ,123.41 Kb)\n(Beste leiho bat zabalduko du)Irekiera hitzaldia, Xabier Etxaniz irakaslearen eskutik (pdf ,81.85 Kb)\n(Beste leiho bat zabalduko du)2018-2019 ikasturteko memoria, Pedro Iriondo idazkari nagusiaren eskutik (pdf ,125.66 Kb)


(→Jarduera iraunkorrak: apirilaren 27tik ekainaren 1era)\n===Jarduera iraunkorrak: apirilaren 27tik ekainaren 1era===\n*Idazlanen lehiaketa. Bi kategoriatan banatuta: Behekoan kronika, goikoan azalpenezko testua. Idazlanak bidaltzeko epe bat zabaldu zen, arduradun talde batek lehen entresaka egin zuen eta, bukatzeko, forokideen bozketa bidez erabaki ziren irabazleak.\n*Eztabaida-gunea: gaurkotasun handiko gaien inguruko eztabaida eta iritzi-trukea, inkesta eta txat saioa barne. Aukeratutako gaiak hauexek izan ziren: Sexu bereko pertsonen arteko ezkontzak, Lehen Jaunartzea, Futbola, Euskararen inguruko topikoak eta aurreiritziak, ETBren programazioa. Guztietarako garaian-garaian pil-pilean zeuden eztabaidagaiak aukeratu ziren (sexu bereko eskubideen inguruko lege proiektua, Kopako Finala, Lehen Jaunartzeen garaia, ETBren inguruan komunikabideetan azaldutako iritzi-artikuluak...)\n*Amaitu dut. Eta orain zer? Euskara-laguna: Mintza-lagunaren esperientziaren berri eman eta honelako talde baten sorrera bultzatu.\n*Irratia entzuten: Euskadi Irratiko “Aperitifa” saioaren zuzeneko jarraipena eta bertako lehiaketetan parte hartzea. Ostiralero irratsaioa entzuten ari zirenen arteko txat-saioa irekitzen zen, entzuten ari zirenaren gainean aritzeko; irratira ere mezuak bidaltzen ziren, unean bertan elkarrizketatzen ari ziren gonbidatuari galderak planteatzeko,\n===Lehen aldiko jarduerak: maiatzaren 3tik maiatzaren 11ra===


HASIERA -- -- SORTU ALBISTEA -- -- HERRIKO SAREA -- -- ATAUN IRRATIA\nEtxean dauden edo etxetik lanean ari diren ataundarren bila gabiltza irratian\nAtaun Irratian etxetik lanean ari diren ataundarren bila gabiltza konfinamenduan zer darabilten jakiteko.\nAzken egun hauetan, etxean egiten ditugun ekintza eta jarduerak dira sare sozialetan gehien ikusten ditugun edukiak. Baina zertan dabiltza ataundarrak? Guk, zuen berri izan nahi dugu irratian eta alarma-egoera igarotzen den bitartean elkarrekin dibertitu konfinamenduaren egun bakoitzean. Herritarra baldin bazara eta etxean egiten duzuna gurekin partekatu nahi baduzu edota lantokira joan beharrean etxetik lanean bazabiltza, jarri zaitez gurekin harremanetan!\nSei urteko ibilbidea bete du Ataun Irratiak\nAurretik ibilbide luzea izan arren, 6 urte betetzera iritsi da Ataun Irratia ostiral honetan (Martxoak 15).\nDuela sei urte hasi zuen Ataun Irratiak bere ibilbidea eta egunero-egunero 24 orduz egon da zuzeneko emisioa. 2013.urtean, Ioar Aizpurua ataundarrak sorturiko proiektu bat den aldetik, irratiko zuzendari lanak egiten ditu.\nAzken urte hauetan, kolaboratzaileak nahiz esatariak ere batu dira berarekin batera eta irratiak finkotasun bat hartu du gaur egungo gizarte honetan. Urteen eraginez entzule maila goruntz joan da eta parte hartzeak ere areagotu egin dira egindako aurrerapenekin.\n2019an zerbait berezia egitea erabaki dute irratiko lantaldeko kideek. Atzo Ataun Irratiaren webgunearen bitartez Jagoba Apalategik aurkeztutako dokumental bat igorri zuten 21:00etan edonork ikus zezan. Bertan, irratian nola lan egiten den erakutsi nahi zuten eta azken urte hauetako aldaketak nolakoak izan diren ere kontatu zuten. Dokumentala berriro ikusteko aukera zabalik jarri da youtuben edo Ataun Irratiaren webgunean jada.\nBihar igandea, otsailaren 22an Ataungo Herri Antzokian grabatu zuten Ataun Irratiaren 6.urteurren jaialdia igorriko dute webgunearen bitartez 21:00etan.\nAtaun irratiaren udako kastiña eta udako programazioa martxan dira\nAtaun irratiaren udako programazioa aurkeztu dugu gaurko honetan. Eguneroko goizek beraien osagaia eta bizi puntua hartuko dute beti bezala, baina oraingo honetan, hainbat berrikuntza sartu dira. Ekainaren 25etik hasi eta abuztuaren 31 bitartean izango da aktibatuta udako programazioa. Ementxe duzue:\nEkainak 25etik aurrera: Zbildua saioa astelehenetik-ostiralera 21:00etatik 23:00etara\nEkainak 30etik aurrera: Top ATI Summer (Top ATI 4.denboraldia) saioa larunbatero 15:00retatik 17:00etara.\nUztailaren 2tik aurrera: Top POP saioa astelehenetik-ostiralera 11:00etatik 13:00etara.\nUztailaren 2tik aurrera: Nahikobero (Nahikoa da 4.denboraldia) saioa astelehenetik-ostiralera 14.00etatik 16:00etara.\nBerremanaldi eta laburpenak:\nTop POP: Larunbatero 11:00etatik 13:00etara.\nNahikobero: Larunbatero 13:00etatik 15:00etara.\nTop ATI: Igandero 11:00etatik 13:00etara.\nHauxe izango da 2018ko udako programazioa. Abuztuan berriz, irailetik hasitako saioen berremanaldiak entzuteko aukera izango da eta aurretik izandako beste hainbat saio ere bueltan izango dira.\nAz Ira 22 @18:30 -\nAs Ira 28 @11:30 - 12:30PM\nAz Ira 29 @18:30 -\nIÑAKI ANTIGUEDADEN HITZALDIA\nOg Ira 30 @12:00 - 01:00PM\nOr Urr 01 @19:00 - 08:30PM\nIg Urr 03 @09:00 - 03:00PM\nAz Urr 06 @18:00 -\nLr Urr 09 @09:00 - 12:00PM\nOr Urr 15 @16:30 -\nLr Urr 16 @18:00 -


Mintzamenaren jatorria - Zientzia.net\nHasiera » Artikuluak » Mintzamenaren-jatorria Mintzamenaren jatorria\n1999/12/12 Kortabarria Olabarria, Beñardo - Elhuyar Zientziaren Komunikazioa Eboluzioa Anatomia/Fisiologia Gizakiaren eboluzioa ikertzen ari diren adituek uste dute mintzamena, eboluzioaren ezaugarri izateaz aparte, bi hanken gainean ibiltzeko gai izatearen ondorioa dela.\nEboluzioaren ikertzaileek diotenez, eboluzioan une erabakigarriak izan dira. Horietako bat bi hanken gainean ibiltzea. Gizakiak oinez ikasi zuenean, eskuak askatasunez erabiltzeko aukera izan zuen; baina ez hori bakarrik, horren ondorioz etorkizunean garrantzi handia izango zuen aldaketa fisiologikoak ere sortu ziren, horien artean mintzamena. Zutik jartzean, oinez ibiltzearen eta arnasketaren arteko lotura ez zen lau hankatan ibiltzean bezain estua. Malgutasun horri esker, gizakiak arnasketa-erritmoa kontrolatzeko aukera izan omen zuen eta, azkenik hizketan hasteko aukera.


Andretxea Eibarko Emakumeen Etxeak webgune berria aurkeztu du - etakitto.eus\nAndretxea Eibarko Emakumeen Etxeak webgune berria aurkeztu du\nETA KITTO 2018, Ira 13\nEibarko Udaleko Berdintasun Arloak “Berdintasun Zerbitzua-Andretxea” izenburuko mikrosite edo webgune berria sortu du eta gaur egin du horren aurkezpena. Web orri berriaren helbidea www.eibar.eus/eu/berdintasuna-andretxea da (gaztelerazkoa zabaltzeko helbidea: www.eibar.eus/es/igualdad-andretxea). Ekimena Eibarko Udaleko Berdintasun Arloak egindako “Eibarren Emakumeak eta Gizonak Berdintzeko IV. Plana” izeneko dokumentuan jasota dago eta, bertan azaltzen denez, “helburua benetako berdintasuna sustatzeko komunikazioa hobetzea da”.\nAurkezpenean azaldu dutenez, aurrerantzean hori izango da Andretxeako webgune ofiziala eta, beraz, orain arte martxan egon den andretxea.kzcomunidades.net helbidea desagertu egingo da. Esandakoaren arabera, “helburu nagusia Berdintasun Arloaren eta Andretxearen jarduerari buruzko informazio guztia, egiazkoa eta erabilgarria eskaintzea eta, besteak beste, ikastaro, hitzaldi edota ekimen ezberdinei buruzko berriak uneoro zabaltzea da”.\nGaur aurkeztu dutena “Andretxeatik erabili izan den webgunea baino askoz dinamikoagoa eta interaktiboagoa da eta hobekuntza nabarmenak dauzka irisgarritasun aldetik. Gainera, ‘responsive’ diseinua erabili da, hau da, gailu ezberdinetan ikus daitekeen orrialde berbera, horrela edozein smartphone edo tabletetik zabalduta erraz ikus dadin. Erabiltzaileek bilatzen dutena errez topatzea da asmoa”.\nMikrosite berriak izango dituen edukiak hainbat ataletan banatu dituzte eta, horrekin batera, Andretxeak Facebook, Twitter eta beste sare sozialetan dituen kontu ofizialak jarraitzeko, mikrosite berriaren azpian, eskumaldean dauden ikonoetan sakatu dezakete interesatuek. Patricia Arrizabalaga Berdintasun Arloko zinegotziaren berbetan, “Andretxeako mikrositea martxan ipinita, Berdintasun zerbitzua hobetzeko beste aurrerapauso bat eman dugu. Webgune berriak herriko talde eta elkarteei Andretxeako lokaletan erreserba hobeto egiteko aukera emango die, besteak beste. Gainera, bertan antolatzen diren hitzaldi, ekimen edota ikastaroen matrikulazio epeei buruzko informazioa modu zabal, argi eta errazagoan emango da. Mikrosite berri horretan, halaber, Emakumearen Mahaiak eta herriko elkarteek eta taldeek etengabe eguneratuko den beren atal propioa izango dute”.\n« Debebarrena Integra – Bat Eginez programaren 13. edizioa antolatu du Armeria Eskolak Lan istripuengatik protesta egiteko elkarretaratzea egin zen atzo Untzagan »


Irailaren 20an Marraskilo Tour - Soraluze - Plaentxia.eus\nIrailaren 20an Marraskilo Tour\nplaentxia_com 2008-09-09 13:54\nAurtengo Soraluzeko mendi taldeak antolatutako Marraskilo Tour mendi ibilaldia irailaren 20an izango da. 35 km ditu eta irteera plaza Berritik goizeko 6:00tan egingo da. Ibilbidean hornidura lekuak izango dira eta partaide guztiei bazkaria eta kamiseta emango zaie.\n250 plaza daude eta irailaren 16a baino lehen izena eman behar da, 943 75 10 29 telefonora deituz astearte eta ostegunetan 19:30etatik 20:30etara edo soraluzekomenditaldea@gmail.com helbidera idatziz. Bazkideek 8 euro ordaindu beharko dute, ez bazkideek 10 eta 2101.0062.16.0121871321 kontu zenbakian sartu beharko dute dirua. Mendi taldeak jakitera eman du parte hartzeko bankuko ordainagiria beharrezkoa dela. Egunean bertan 12 euro ordaindu beharko dira.\nSagar Erreka - Topinburu - Azurtza - Gallastegitorre - Krabelinaitz - Untzeta - Soraluze - Zeleta - Argateburu - Karakate - Atxolin - Irukurutzeta - Kurutzebakar - Artzain Txaboleta - Pagobedeinkatu - Ipiñarritta - San Andres - Boskoitti - Soraluze.\nJoan zen urteko argazkiak ikusi.


Floren Nazabalek Nafarroako bere zortzigarren txapela jantzi zuen Donezteben - Erran.eus\nFloren Nazabalek Nafarroako bere zortzigarren txapela jantzi zuen Donezteben\nTTIPI-TTAPA 2013-11-18 09:49 Kirola Mendialdea\nBigarren mailako arpana txapelketan, berriz, Xabier Urrutia eta Daniel Saldias arraioztarrak izan ziren txapeldun\nDoneztebeko feria eguneko arratsaldean, Nafarroako aizkolari txapelketa nagusiaren finala jokatu zen. Pronostikoak bete eta zortzigarren aldiz txapela jantzi zuen Floren Nazabalek. Jon Rekondo leitzarra azpitxapeldun izan zen. Bigarren mailako arpana txapelketan, berriz, Xabier Urrutia eta Daniel Saldias arraioztarrak nagusitu ziren eta lehen mailara igatea lortu dute.\nXabier Urrutia eta Daniel Saldias arraioztarrek irabazi zuten bigarren mailako arpanlari txapelketa. Ibon Errazu | Ikusi handiago | Argazki originala\nFloren Nazabalek bertzeen gainetik koxko bat edo bi goitiago dagoela erakutsi zuen berriz ere Donezteben. Aizkolariek launa kanaerdiko, launa 60 ontzako eta bi oinbiko moztu behar zituzten eta Etxarrikoa hasieratik ibili zen aitzinetik. Lehen postu horretarako ez zen emozio handirik izan eta azkenean, 28 minutu eta 3 segundutan akitu zituen lanak. Bigarren posturako lehia gehioago izan zen Jon Rekondo eta Lopezen artean, baina azkenean leitzarra izan zen azpitxapeldun. 32 minutu eta 12 segundu behar izan zituen, txapeldunak baino lau minutu luze gehiago. Lopezek 33 minutu eta 13 segundu behar izan zituen. Laugarren postua bertze leitzarrarentzat izan zen, Ruben Saralagirentzat. Bere lehen final handian lan bikaina egin zuen gazteenak eta 35 minutu eta 53 segundu behar izan zituen lana bukatzeko. Antonio Senosiain izan zen bosgarren (39:43).\nArpanan arraioztarrak txapeldun\nNafarroako bigarren mailako arpana txapelketa ere jokatu zen Donezteben, nahiz eta azkenean bi bikote bertzerik ez izan. Bikote bakoitzak etzanda paratutako 45 ontzako enborrari hamar epai eman behai izan zizkion, eta zutik jarritakoari, berriz, lau. Emozio handia izan zen eta azkenean, Arraiozko Xabier Urrutia eta Daniel Saldias nagusitu ziren, 7 segundurengatik. Arraioztarrek 5 minutu eta 8 segundo behar izan zituzten eta Larragetako Alberto Oteizak eta Iberoko Adrian Berruezok 5 minutu eta 15 segundo. Honela, heldu den urtean lehen mailan lehiatuko dira baztandarrak.\nFutbol talde nagusientzat asteburu kaxkarra izan da, eskubaloi taldeentzat bikaina\nDenboraldiko lehen futbol derbia irabazi dio Beti Gaztek Gure Txokoari kadete mailan\nEzustea eman eta Nafarroako erremonte txapelketa irabazi dute Ansa II.ak eta Azpirozek\nLeitzako Aurrera areto-futbol taldeak dozena bat gol sartuz abiatu du liga kategoria berrian\nNafarroa eta Bizkaiaren arteko herri kirol eta krosfit desafio berezia eginen dute abenduaren 22an\nNafarroako lehen mailako aizkora txapelketako finalerako boskotea erabaki da\nKontxako bandera zati bat eskualdera ekarri dute Irazokik eta Marizkurrenak\nGazte eta gaztetxoen Laxoa txapelketa finalak irailaren 8an Oizko plazan jokatuko dira.\nNafarroako Herriz Herri Txapelketaren lehen eta bigarren jardunaldiak jokatu dira


Merkatari-elkarteentzako laguntzak bikoiztu gura ditu PPk - Erandio - Hiruka.eus\nMerkatari-elkarteentzako laguntzak bikoiztu gura ditu PPk\nUnai Brea 2019-05-20 16:20\nArgazkia: ALTERIO FELINES\nErandioko merkataritza txikia sustatzearen alde agertu da Susana de Cos Alderdi Popularren alkategaia. Hala, hauteskundeak irabaztekotan diru-laguntzak handitu eta zenbait zerga ere diru publikoz ordainduko dituztela adierazi du De Cosek.\nHurbileko merkataritzaren etorkizuna zalantzazkoa dela uste du Susana de Cos hautagai popularrak, "kontsumitzaileen erosketa-ohitura berriak, merkataritza elektronikoaren gorakada eta on-line denak direla eta". Horregatik, Erandioko dendek bizirauteko eta gehiago zabaltzeko erraztasunak eman beharra dagoela adierazi du alkategaiak.\nIldo horretan, merkatari-elkarteentzako diru-laguntzak bikoizteko promesa egin du De Cosek. Modu berean, Obren gaineko Zerga, Irekitze-Lizentziarena eta Zabor Bilketarena ordaintzeko diru publikoa ipiniko duela iragarri du. Ez du argitu zerga horiek osorik ordainduko lituzkeen, edo zati bat.\nSegurtasunaz ere berba egin du Susana de Cosek. Kaleetan polizia gehiago egoteko eta Astrabuduan Udaltzaingoaren azpi-komisaria bat zabaltzeko nahia azaldu du, besteak beste.\nEnpleguari dagokionez, hura sustatzeko erakundeen eta sektore pribatuaren arteko lankidetzaren beharra azpimarratu du. Zehazki, Erandioko Udala, enpresak eta unibertsitatea batuko dituen egitura juridiko bat sortzeko proposatu du.\nUdal-hauteskundeei begira: sigla-zopak, langabezia eta aparkalekuen arazo zaharra\nUnai Brea 2019 mai 08 Erandio\nGetxoren ostean, Uribe Kostan hautagaitza gehien duen udala da Erandio: bederatzi. Alkategaien artean aurpegi berriak dira gehienak, eta segurua da...


Euskadiko Kutxa Archives - Ba da beste modu bat | Laboral Kutxa Blog\nEuskadiko Kutxa eta Lagun Aro Aseguruak bat eginda. Bankaseguruak jaio da\nArgitaratua 24 urtarrila, 2013\nEuskadiko Kutxa Ipar Kutxan aurtengo urtea berritasun garrantzitsu batekin hasi dugu: Bankaseguruak jaio da, gauzak egiteko beste modu bat. Horri esker, bere sukurtsaletan bankako adituak eta aseguruetako adituak elkarrekin lanean dituen lehen entitatea gara. Bankaseguruak 2011n abiarazitako proiektu baten emaitza da, eta orain dagoeneko errealitate bihurtu da: Euskadiko Kutxako Bankako adituak eta Lagun Aro Aseguruetako profesionalak azkenean elkartuta, zerbitzu bakarra eskaintzeko. Horrelako edozein prozesutan, ulertzen dugu zalantza eta galdera ugari sor daitezkeela, eta horregatik integrazio horren errealitatea eta onurak hurreratu nahi dizkizuegu. Horretarako, bezero batzuek helarazi dizkiguten zalantza batzuk argituko ditugu hemen.\nArgitaratua 16 urria, 2012\nAseguruak kontratatu aurretik, ahalik eta informaziorik argi eta osoena izatea komeni da. Euskadiko Kutxan, gurekin aseguru bat hautatuz gero erabateko segurtasunez eta konfiantzaz egin dezazun nahi dugu. Hori dela eta, gure webgunean tarte bat eskaini diegu aseguruei, eta, Lagun Aro Aseguruak etxeko kudeatzaile adituen eskutik, argibide guztiak aurkitu ahal izango dituzu. Honako hauek aurkituko dituzu cajalaboral.comeko partikularrentzako aseguruakatalean: Kontrata ditzakezun aseguru motei buruzko informazio zehatz eta osoa. Gainera, zure etxe- eta auto-aseguruen prezioa kalkulatu ahal izango duzu, bai eta CLNet bidez kontratatu ere. Estaldura-konparadoreak, aseguru mota bakoitzaren modalitateak bereizten eta zure beharretara ondoen egokitzen dena hautatzen laguntzeko. Aseguruetako espezialista batekin harremanetan jartzeko erraztasunak. Bideokonferentzia bidez egin dezakezu berba, edo, bestela, zure telefonoa utzi, berak hots egin diezazun. Nahiago baduzu, harremanetarako bulego eta telefonoak bila ditzakezu. Aparteko informazio osagarria: itundutako lantegien mapa, ezbeharretan zer egin, ohiko galderak, jarraibide baliagarriak…\nArgitaratua 28 iraila, 2012\nNola zaintzen dugu ingurumena Euskadiko Kutxan?\nArgitaratua 18 iraila, 2012\nBeste enpresa batzuen aldean, finantza-erakundeok ez dugu ia hondakinik sortzen (gure zeregina geroz eta birtualagoa da eta diru fisiko gutxi erabiltzen dugu). Baina horrek ez du esan nahi ingurumen-inpakturik eragiten ez dugunik: edozein giza jardueratan bezala, egiten duguna kaltegarria izan daiteke, arduraz jokatu ezean. Horretaz gain, ingurumenerako onuragarriak izan daitezkeen ekimenak bultzatzeko aukera dugu. Horregatik, ingurumena babestea da Euskadiko Kutxaren konpromisoetako bat.


Viralgenek Gipuzkoan ireki du bere egoitza berria - Basque Health Cluster\nViralgenek Gipuzkoan ireki du bere egoitza berria\nViralgenek, klusterreko bazkidea dena, joan den hilaren amaieran inauguratu zuen bere egoitza berria Guipuzkoako parkean. Inaugurazioan Iñigo Urkullu eta Pedro Duque izan ziren ordezkari publiko gisa, Javier Garcia Viralgeneko CEO gisa, eta Bayer Pharmacuticalsen ordezkari gisa, zeina Viralgenen jabea den AskBio enpresa erosi zuen, Stefan Oelrich izan ziren. Instalazio berri horien bidez, hobeto egokitu nahi dira AAV (adenoasoziatutako bektore biralak) industriaren eskaerara, etengabe hazten ari dena.\nViralgenek 2018an ireki zuen bere lehen instalazioa. Ordutik, terapia genikoko munduko merkatua hornitzen du AAVak fabrikatuz, Espainiako enpresa bakarra delarik. Orain, inauguratu berri duten eraikin berriarekin, bere gaitasuna boskoiztu nahi dute, baita proiektuen fase guztiak egin ere: fase aurreklinikotik hasi eta ekoizpen komertzialeraino.\nInstalazio berriak Miramongo Parke Teknologikoan (Donostian) daude, eta 130 lanpostu berri sortuko dituzte.\n70 milioi euro baino gehiagoko inbertsioa izan duen handitzea 120 milioi eurora iritsiko da martxan jartzeko. Oraindik ekipoak balioztatzeko eta instalazioak ziurtatzeko daudenez, lehen sortak 2022. urtearen erdialdean merkaturatzea aurreikusten da. Energia-erabileraren, hondakinen kudeaketaren eta ur-kontsumoaren arloko iraunkortasun-estandarren arabera diseinatu da zabalkundea.\nJavier Garcia konpainiako CEOak Donostiako Udalaren babesa ez ezik, Gipuzkoako Foru Aldundiarena eta Eusko Jaurlaritzarena ere azpimarratu nahi izan du instalazio horiek egiteko. Zabaltze honekin CDMOren (Contract Development and Manufacturing Organization) munduko liderrak izan nahi dutela ere azpimarratu du, terapia genikoen alorrean.\nCOVID-19 analisi zerbitzu berri bat ireki da Bizkaiko Zientzia eta Teknologia Parkean\nSeigarren urtez jarraian, BTI rankingeko liderra da Espainiako ekoizpen zientifiko bioteknologikoan\nDNA Data enpresa biomedikoa BIOLAN Taldean sartu da, enpresa-taldearen barruan produktu eta zerbitzuen portfolioa handitzeko aukera emanez\nALCOR taldeak instalazio berriak inauguratu ditu\nVIVEbiotech enpresaren egoitza berria Gipuzkoako Parke Zientifiko eta Teknologikoan\nCardiva-k bere negozioa zabaldu du Histocell enpresa biofarmazeutikoaren akziodun bihurtzeari esker


About: Dallas (telesaila)\nDallas Ameriketako Estatu Batuetako telesail bat da. 45 minutuko 356 atal, 70 minutuko atal bat, 90 minutuko bi telefilma eta 135 minutuko telefilma batez osatu zen, 1978ko apirilaren 2tik 1991ko maiatzaren 3ra luzatu zelarik. CBS katean aireratu zen eta Lorimar Television ekoiztetxeak ekoiztu zuen. Euskal Herrian ETB 1 eta ETB 2 kateetan emititua izan zen. (eu)\nSouthfork arrantxoa, Ewingdarren egoitza.\nDallas (telesaila) (eu)


Emaitza onak lortzen jarraitzen dugu industrian, sektoreko langileen lan eta bizi baldintzak hobetzeko egindako lanari esker | LAB SINDIKATUA\nUncategorized Emaitza onak lortzen jarraitzen dugu industrian, sektoreko langileen lan eta bizi baldintzak...\nDurangaldeko Gestamp enpresan, duela lau urte lortutako emaitza bikaina errepikatu dugu. LABek 11 delegatu lortu ditu guztira, gainontzeko sindikatuei alde handia aterata: UGT da bigarren indarra, 3 delegaturekin; CGTk 2 ditu; eta ELAk, 1.\nHego Uribe eskualdeko Tecnichapa enpresan ere nagusitasun handiz aukeratu dute LAB lehen indar gisa: 8 delegatu ditugu orain, duela lau urte baino 4 gehiago.\nEskumaldean, Arteche enpresan, sindikatu bozkatuena izatera pasa gara, bultzada handia jasota: 7 delegatu izango ditugu, duela lau urte baino 4 gehiago; bigarren indar ELAk, berriz, 4 delegatu izango ditu, duela lau urte baino 3 gutxiago.\nMungiako GET Gamesan, delegatu bat gehiago eskuratu dugu. Hala, lehen postua eskuratu dugu ordezkari kopuruari dagokionez. 2 delegatu ditugu orain, ELAk duen kopuru bera, honek 2 delegatu galdu eta gero.\nBizkaitik Gipuzkoara egingo dugu jauzia, emaitza esanguratsuenen errepasoan. Debaldean, Industrias Gol enpresan, arrakastaz gauzatu ditugu hauteskundeak. Lehen indarra gara, 4 delegaturekin, duela lau urte baino bat gehiagorekin.\nElgetako MEC Lema enpresan, hemen ere, babes gehien duen sindikatua bihurtu gara: 4 delegatu eskuratu ditugu.\nBuruntzaldean, Plastigaur enpresan, 2 delegatu gehiago ditugu orain. Orotara, 4 ordezkari ditugu.\nAsteasun, Gamesan, sindikatu bozkatuena izaten jarraitzen dugu, 7 delegaturekin, aurreko hauteskundetan lortutako emaitza bera. Bigarren sindikatua, independienteak, 2 delegatu dituzte; eta ELA, 2 ordezkari galduta, ez du ordezkaritzarik izango.\nUrola Kostan, GKN Zumaia enpresan, lehen indarra gara 6 delegaturekin, aurreko hauteskundeetan baino delegatu bat gehiago eskuratuta. Hala, UGT atzean utzi dugu, ordura arte zituen 5 delegatuekin jarraitzen baitu sindikatu honek.\nAraban ere emaitza esanguratsu bat aipatu nahiko genuke. Duela lau urteko emaitzak errepikatu ditugu Legutioko Sidenor enpresan. Horrek esan nahi du, 3 delegaturekin, lehen indarra izaten jarraitzen dugula.\nNafarroan, Iruñerriko Caldereria Navarra enpresan ere, emaitzak errepikatzearekin batera, lehen indarra izaten jarraitzen dugu, 2 delegaturekin.\nLeitzan, Torraspapel enpresan ere lortu dugu gure posizioa berrestea: 9 delegatu lortu ditugu, eta ELAk 4. Aurreko hauteskundeetan izandako emaitza bera errepikatu da aurten.\nAltsasun, Sunsundegin, 2 delegatu gehiago eskuratu ditugu. 4 ordezkari ditugu orain, lehen indarra den UGT sindikatutik ordezkari bakarrera.


Iera Agirrek Master Cup II. San Fermin txapelketako finalerako txartela lortu du - Leitzaldea - Erran.eus\nTtipi-Ttapa 2019-07-09 16:00\nIruñeko Labrit pilotalekuan jokatuko dute finala larunbatean, hilaren 13an.\nIera Agirre leitzarrak, Ohiana Orbegozorekin bikote eginda, Emakume Master Cup II. San Fermin Torneoko finala jokatuko du larunbatean, hilaren 13an. Amaia Jaka eta Maite Ruiz de Larramendiren aurka ariko dira, Iruñeko Labrit pilotalekuan.\nJoan den larunbatean jokatu zituzten finalaurrekoak, Lizarran (Nafarroa). Agirrek eta Orbegozok Andrea Aldaregia eta Amaia Aldai izan zituzten aurkari eta 18-13 menperatu zituzten. Agirre eta Orbegozok partida hasieran hartutako sei tantotako aldea erabakigarria suertatu zen. Aldaregia eta Aldai saiatu ziren lehiari buelta ematen, eta 13-11 gerturatu ziren, baina gauzak zail jartzea lortu zuten arren, ez ziren garaipena eskuratzeko gai izan.\nNaroa Elizalde zubietarrak ez du finalera sailkatzerik izan. Finalaurrekoetan, Miren Larrarte bikote zuela, Amaia Jaka eta Maite Ruiz de Larramendiren aurka aritu zen. 18-10 galdu bazuten ere, partida orekatua eta lehiatua eskaini zuten.


apirila | 2013 | Hitzen uberan\nPen World Voices jaialdian arituko da Tere Irastortza\nPosted on 2013-04-30 by admin\nPen World Voices jaialdi nagusi horren barruan, Bread for the Soul izeneko ekitaldia egingo da eta bertan arituko da Tere Irastortza. Maiatzaren 3an ostirala, arratsaldeko 16:00etatik 18:00etara luzatuko den ekitaldian arituko da Irastortza. Bere poemak euskaraz eta ingelesez irakurriak izango … Continue reading →\nKobayashi, literatura proletarioaren ikur\nAtsedenik gabe lan egitera behartuak, miseria gorrian bizi dira ‘Kanikosen’-eko arrantzaleak. Tratu txarrak eta tortura kasuak, horiek ere deskribatzen dira Kobayashiren lanik famatuenean. Desesperaziora kondenatuak, heriotza desiragarri egingo zaie ‘Kanikosen’ arrantza-ontziko langileei. Hobera egin beharrean, lan-baldintzak gero eta kaxkarragoak bihurtuko … Continue reading →\nErrealitatea eta fikzioa josiz eta urratuz, pintoreak autoerretratua margotzen duen gisan idatzi du Miren Agur Meabek nobela berria: Kristalezko begi bat. Amodiozko haustura batek eragindako minetik ihesi, bolada baterako Landetara joango da, adiskide batzuek utzitako etxera; eta han, idazten hartuko … Continue reading →\nInurrien Hiztegia (Pamiela) ipuin laburren bilduma aurkeztu berri du Mariasun Landak: helduentzat argitaratzen duen fikziozko aurreneko liburua da. Haur eta gazte literaturarena arloan gehien itzuli eta saritu den idazlea da Landa, ia 40 liburu ditu kalean. Orain besapean dakarrena, Inurrien hiztegia … Continue reading →\n‘Gure bide galduak’ antzezlana ikusteko azken aukerak\nPasa den larunbatean Urnietako Sarobe aretoan izan ostean, hauek izango dira Gure bide galduak ikusteko azken aukerak: -Maiatzaren 4an 19:30ean Agurainen, Harresi aretoan. -Maiatzaren 12an 19:00etan Pasai San Pedroko kultur etxean. -Maiatzaren 30an Maulen, azken emanaldia. Gure bide galduak antzezlanak … Continue reading →\nPosted on 2013-04-28 by admin\nBerrogeita zortzi urte ditut, eta jendemodu gehienak bezala, hainbat galerari egin behar izan diot aurre. Horregatik ekin diot testu hau idazteari. Antonio Machadok zioen bezala, “Se canta lo que se pierde”. Zerbait galtzen dugunean, hutsune hori bete, ordezkatu, gainditu edo … Continue reading →\n‘Eta emakumeari sugeak esan zion’ liburuaz solasean\nLourdes Oñederraren Eta emakumeari sugeak esan zion (Erein, 1999) nobelari buruz mintzatuko dira. Saioaren gidaria: Beñat Sarasola.\nLiburuko lehen poema errezitatzen, horrela hasi da Elkartasun Basatia (Susa) liburuaren aurkezpena. Segidan hasi da ohiko prentsaurrekoa. “Norbanakoaren eta taldearen arteko harremanari buruzkoak dira Elkartasun basatia (Susa) liburuko poemak”, adierazi du Oier Guillanek, Donostian eskaini duen prentsaurrekoan. Norbanakoaren eta taldearen … Continue reading →


Udaleku irekien balorazio positiboa egin du udalak - Azpeitia - uztarria.eus\nUdaleku irekien balorazio positiboa egin du udalak\nAnartz Izagirre 2021-07-16 15:39\nAurtengo udaleko irekietako irudi bat. (Azpeitiko Udala)\nGaur, ostirala, amaitu dira aurtengo udaleku irekiak, eta parte-hartzaileen erantzuna "izugarria" izan dela azaldu du udalak. Guztira, 405 haurrek parte hartu dute udalekuetan, eta 46 hezitzaile aritu dira lanean.\nUdaleku irekien azken eguna izan da haurrentzat nahiz hezitzaileentzat gaur, ostirala, eta Azpeitiko Udalak aurtengo udalekuen balorazio positiboa egin du. Erakundeak nabarmendu duenez, COVID-19ak baldintzatu ditu aurtengo jarduerak; hala eta guztiz ere, "eskaintza oparoa" egon dela azpimarratu dute, eta parte-hartzaileen erantzuna "izugarria" izan dela.\nAurten, guztira, 405 haurrek eman dute izena udalekuetan, eta 46 hezitzaile aritu dira horiek zaintzen. Azken urteetan egin ohi zuten moduan, edizio honetan ere herriko eragileekin elkarlanean egin dituzte zenbait ekintza; esaterako, Xeye atletismo taldearekin, Kulturazeko lantaldearekin, Burdinbidearen Euskal Museoarekin eta Ekoetxekoekin aritu dira elkarlanean. Besteak beste, mendi irteerak, eskulanak eta Altxorraren bila jolasa egin dituzte aurten. Udalak nabarmendu duenez, eguraldiak lagundu ez duen arren aurreikusitako ekintzak egin ahal izan dituzte haurrek.\nBestalde, aurten ere Txiki Txoko eta Iturritxiki ludoteketan zaintza zerbitzua eskaini dute, eta zerbitzuak "erantzun ona" izan duela jakinarazi dute. Gurasoen partetik ere "balorazio positiboa" jaso dutela azaldu dute.\nAinara Larrañaga Azpeitiko Udaleko Gazteria zinegotziak esan duenez, erantzun "oso ona" izan dute udalekuek: "Aurtengoan ere udal udalekuen bidez haurrei aisialdiaz elkarrekin gozatzeko aukera eskaini diegu. Erantzuna oso ona izan da, eta gustura gaude azken hilabete honek eman duenaz. Ezohiko egora batean egonagatik, haurrek jolasaz eta lagunarteaz gozatzeko aukera izan dute". Bestalde, Larrañagak adierazi du urtez urte eskaintzen den zerbitzua hobetzen ahalegintzen dela erakundea, eta aurten jasotako hobekuntza proposamenak datorren urtean kontuan izango dituztela udaleku irekiak antolatzerakoan.


Prebentzioa - Bizkaia.Eus\nArrazoi asko direla medio sor daiteke sua etxean; Alabaina, gehienetan arrazoi jakin batzuk izaten dira: arduragabekeria eta akastun instalazioak.\nLisaburdina arroparen gainean piztuta uzten da,\nzigarroa txarto itzalita edo berogailua errezeletik hurbil uzten da\nEguneroko egoerak dira, baina amaiera oso txarra izan dezakete. Zorionez, sute gehienak saihets daitezke aurrea hartzeko arau erraz batzuk jarraituz eta sutea gertatuz gero lasaitasuna mantenduz.\nSuteei aurre hartzeko arau eta argibideak\nGasaren bidezko suak\nZer egin etxean sua dagoenean


Udako Ikastaroak :: Osasuna, Biologia eta Natur Zientziak, Botanika\nOrdutegia: Astelehena-Asteazkena. 9:00-13:00/15:00-17:00\nEskuratu hemen ikastaroan erabilitako apunteak: Etnobotanika eta sendabelarrak.\nAlde batetik, mendi irteera bi egingo dira, bata kantauri isurialdera eta beste mediterraneo aldeko inguru batera, biak ala biak Nafarroan izango dira. Hauetan landareak bertatik bertara ikusi, identifikatzen ikasi eta espezie bakoitzari buruzko informazio etnobotanikoa jasoko dugu.\nBeste alde batetik, hirugarren egunean gelan egongo gara. Goizean, sendabelarrak prestatzeko hainbat errezeta (enplastu, ukendu, infusio...) landuko ditugu, eta ondoren, hiru egunetan zehar ikusitako kontzeptu ezberdinen errepasoa eta eztabaida.\nNafarroako Gobernuaren Hezkuntza Departamentuak homologatutako ikastaroa da hau. Irakasleek beren merezimendu baliozkotzeetan kredituak lortzeko aukera daukate. Horretarako Departamentuak markatutako prozedurari jarraituko zaio. Homologazioa: 2 kreditu.\nIruñea, udako ikastaroak, herri medikuntza, osasuna, magia, ukenduak, infursioak, belarrak, landareak


Blomard - Wikipedia, entziklopedia askea.\n46°17′22″N 2°58′38″E / 46.2894°N 2.9772°E / 46.2894; 2.977246°17′22″N 2°58′38″E / 46.2894°N 2.9772°E / 46.2894; 2.9772\nBeaune-d'Allier, Montmarault, Saint-Bonnet-de-Four, Saint-Marcel-en-Murat, Target eta Vernusse\n109 (%44.5) 138 (%56.3)\nBlomard Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 225 biztanle zituen.\n2007an Blomard udalerrian erroldatutako biztanleak 204 ziren. Familiak 84 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren, 32 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 129 etxebizitza zeuden, 85 familiaren etxebizitza nagusia ziren, 29 bigarren erresidentzia ziren eta 15 hutsik zeuden. 126 etxeak ziren eta 2 apartamentuak ziren. 85 etxebizitza nagusietatik 72 bere jabearen bizilekua ziren, 11 alokairuan okupaturik zeuden eta 2 doan lagata zeuden; 2 etxek gela bat zuten, 3 etxek bi zituzten, 19 etxek hiru zituzten, 32 etxek lau zituzten eta 29 etxek bost zituzten. 59 etxek euren parking plaza propioa zuten azpian. 33 etxetan ibilgailu bat zegoen eta 39 etxetan bat baino gehiago zituzten.\nBlomard udalerriko biztanleria-piramidea 2009an .\n2007an lan egiteko adina zuten pertsonak 142 ziren, horien artean 105 aktiboak ziren eta 37 inaktiboak ziren. 105 pertsona aktiboetatik 96 lanean zeuden (54 gizon eta 42 emakume) eta 9 langabezian zeuden (1 gizon eta 8 emakume). 37 pertsona inaktiboetatik 19 erretiraturik zeuden, 10 ikasten zeuden eta 8 "bestelako inaktibo" gisa sailkaturik zeuden.\n2009an Blomard udalerrian 85 unitate fiskal zeuden, 211 pertsonek osaturik. Pertsona bakoitzeko diru-sarrera fiskalaren mediana urteko 13.521 euro zen.\n2000. urtean Blomard udalerrian 18 nekazaritza-ustiategi zeuden, 1.122 hektarea erabiltzen.